ΑΠΟΦΑΣΕΙΣ
Αριθμ. 13940
Έγκριση του Κανονισμού Οργάνωσης Εκπαιδευτικής Διαδικασίας των Προγραμμάτων Μεταπτυ-
χιακών Σπουδών με μεθόδους εξ αποστάσεως εκπαίδευσης του Πανεπιστημίου Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την Κοινωνία και Λοιπές Διατάξεις» (Α’ 141) και ιδίως την παρ. 3
του άρθρου 79 και τις περ. α) και ιζ) της παρ. 2 και την
παρ. 3 του άρθρου 223.
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
5. Τον ν. 5094/2024 (Α’ 39).
6. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
7. Τον Πρότυπο Κανονισμό Λειτουργίας των Π.Μ.Σ.
του ΠΑ.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας, Έρευνας και Θρησκευμάτων, σχετικά με την «Εφαρμογή των διατάξεων του ν. 4957/2022
“ Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της Ποιότητας, της Λειτουργικότητας και της
Σύνδεσης των Α.Ε.Ι. με την κοινωνία και λοιπές διατάξεις”
για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
9. Την υπό στοιχεία 119929/Ζ1/30-09-2022 εγκύκλιο
του Υπουργείου Παιδείας και Θρησκευμάτων, σχετικά
με την «Παροχή διευκρινίσεων σχετικά με την εφαρμογή των διατάξεων του ν. 4957/2022 για τη συγκρότηση,
οργάνωση και λειτουργία συλλογικών οργάνων των Α.Ε.Ι.
και των ακαδημαϊκών μονάδων τους, την ανάδειξη των
μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα».
10. Την υπό στοιχεία 108990/Ζ1/08-09-2022 υπουργική απόφαση του Υφυπουργού Παιδείας και Θρησκευ-
μάτων «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
11. Την υπό στοιχεία 155247/Ζ1/14-12-2022 κοινή
απόφαση των Υπουργών Παιδείας και Θρησκευμάτων Επικρατείας «Καθορισμός ειδικότερων θεμάτων σχετικά
με τη λειτουργία της ειδικής ηλεκτρονικής εφαρμογής
της παρ. 2 του άρθρου 290 του ν. 4957/2022 (Α’ 141)»
(Β’ 6500).
12. Την υπό στοιχεία 18137/Ζ1/16-02-2023 κοινή
υπουργική απόφαση των Υπουργών Παιδείας και Θρησκευμάτων - Επικρατείας «Καθορισμός των προϋποθέ-
σεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
13. Την υπ’ αρ. 1/29-01-2025, (μοναδικό θέμα) εισήγηση της Επιτροπής Μεταπτυχιακών Σπουδών του Πανε-
πιστημίου Δυτικής Αττικής.
14. Την υπ’ αρ. 3/10-02-2025 (θέμα 11ο) απόφαση της
Συγκλήτου του Πανεπιστημίου Δυτικής Αττικής.
15. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και Δια Βίου Εκπαίδευσης
του Πανεπιστημίου Δυτικής Αττικής, σχετικά με την
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
16. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης Αυτών, Κατανομής
Αρμοδιοτήτων και Σειράς Αναπλήρωσης του Πρύτανη
του Πανεπιστημίου Δυτικής Αττικής» (Υ.Ο.Δ.Δ. 921), καθώς και την υπ’ αρ. 94297/12-10-2023 (Υ.Ο.Δ.Δ. 1141)
τροποποίηση αυτής.
17.
Την
υπ’
αρ.
124685/22-12-2022
(ΑΔΑ:
66ΥΚ46Μ9ΞΗ-Θ9Ξ) απόφαση του Πρύτανη του Πανεπιστημίου Δυτικής Αττικής σχετικά με τη «Συγκρότηση
της Επιτροπής Μεταπτυχιακών Σπουδών του ΠανεπιΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 786
24.02.2025 16:29:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
στημίου Δυτικής Αττικής», καθώς και την υπ’ αρ. 86982/
28-09-2023 (ΑΔΑ: 6ΡΡ846Μ9ΞΗ-ΝΞΦ) απόφαση Ανασυγκρότησης αυτού.
18. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
19. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότηση
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
21. Το γεγονός ότι με την παρούσα δεν προκαλείται δαπάνη σε βάρους του κρατικού προϋπολογισμού, αποφασίζει:
Την έγκριση του Κανονισμού Οργάνωσης Εκπαιδευτικής Διαδικασίας των Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης του
Πανεπιστημίου Δυτικής Αττικής, ως ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ - ΟΡΙΣΜΟΙ
Ο παρόν κανονισμός έχει ως αντικείμενο τον καθορισμό των προϋποθέσεων και της διαδικασίας ίδρυσης
και οργάνωσης Προγραμμάτων Μεταπτυχιακών Σπουδών (Π.Μ.Σ.) με μεθόδους εξ αποστάσεως εκπαίδευ-
σης από το Πανεπιστήμιο Δυτικής Αττικής (ΠΑ.Δ.Α.),
σύμφωνα με όσα ορίζονται στην κείμενη νομοθεσία.
Η εκπαιδευτική διαδικασία Προγραμμάτων Μεταπτυχιακών Σπουδών (Π.Μ.Σ.) δύναται να οργανώνεται απο-
κλειστικά με μεθόδους εξ αποστάσεως εκπαίδευσης,
εφόσον το γνωστικό αντικείμενο του Π.Μ.Σ. υποστηρίζεται κατάλληλα και επαρκώς με την εν λόγω μέθοδο
εκπαιδευτικής διαδικασίας. Μέρος της εκπαιδευτικής
διαδικασίας δύναται να οργανώνεται με μεθόδους
ασύγχρονης εξ αποστάσεως εκπαίδευσης, εφόσον ο
συνολικός αριθμός των πιστωτικών μονάδων των εκπαιδευτικών δραστηριοτήτων που οργανώνονται με
την εν λόγω μέθοδο δεν υπερβαίνει το είκοσι πέντε τοις
εκατό (25%) των συνολικών πιστωτικών μονάδων του
Π.Μ.Σ. Εάν το Π.Μ.Σ. περιλαμβάνει τη διεξαγωγή πρακτικής άσκησης φοιτητών, ως εκπαιδευτική δραστηριό-
τητα του προγράμματος, αυτή δύναται να διεξάγεται εξ
αποστάσεως, εάν οι φορείς υποδοχής υποστηρίζουν τη
μέθοδο της τηλεργασίας και εξασφαλίζεται η εποπτεία
της διεξαγόμενης πρακτικής άσκησης.
Για την ίδρυση Π.Μ.Σ. που οργανώνεται με μεθόδους
εξ αποστάσεως εκπαίδευσης ακολουθείται η διαδικασία
του άρθρου 80 του ν. 4957/2022. Με την απόφαση ίδρυσης καθορίζεται η μέθοδος διεξαγωγής της εκπαιδευτι-
κής διαδικασίας (δια ζώσης, σύγχρονη εξ αποστάσεως
εκπαίδευση, ασύγχρονη εξ αποστάσεως εκπαίδευση
ή μεικτό σύστημα) για κάθε εκπαιδευτική δραστηριότητα του αναλυτικού προγράμματος σπουδών, η δια-
δικασία αξιολόγησης των φοιτητών ανά εκπαιδευτική
δραστηριότητα, καθώς και ο τεχνολογικός εξοπλισμός
που απαιτείται να έχει κάθε φοιτητής για την παρακολούθηση του προγράμματος και την αξιολόγησή του.
Η απόφαση ίδρυσης συνοδεύεται από αναλυτική έκθεση, η οποία περιλαμβάνει κατ’ ελάχιστον τα ακόλουθα
στοιχεία:
α) Τεκμηρίωση σχετικά με τη δυνατότητα και καταλληλόλητα του γνωστικού αντικειμένου του Π.Μ.Σ. να
οργανωθεί με μεθόδους εξ αποστάσεως εκπαίδευσης,
β) ανάλυση των προτεινόμενων μεθόδων οργάνωσης
της εκπαιδευτικής διαδικασίας (δια ζώσης, σύγχρονη,
ασύγχρονη, μεικτό σύστημα) ανά εκπαιδευτική δραστηριότητα του προγράμματος σπουδών και κατανομή των
διδακτικών ωρών κάθε εκπαιδευτικής δραστηριότητας
του Π.Μ.Σ. ανά μέθοδο υλοποίησης, καθώς και το ποσοστό της τυχόν ασύγχρονης εξ αποστάσεως εκπαίδευ-
σης ανά εκπαιδευτική δραστηριότητα και συνολικά στο
πρόγραμμα,
γ) τεκμηρίωση σχετικά με την υλικοτεχνική υποδομή
του Α.Ε.Ι. και ιδίως την καταλληλόλητα και επάρκεια των
ψηφιακών υποδομών για την οργάνωση Π.Μ.Σ. με μεθόδους εξ αποστάσεως εκπαίδευσης,
δ) τεκμηρίωση σχετικά με τις ψηφιακές δεξιότητες και
την τεχνογνωσία του διδακτικού προσωπικού στη χρήση
Τεχνολογιών της Πληροφορίας και των Επικοινωνιών
(Τ.Π.Ε.),
ε) το ψηφιακό εκπαιδευτικό υλικό,
στ) τυχόν μεθόδους ψηφιακής αξιολόγησης των φοιτητών.
Για την εφαρμογή του παρόντος κανονισμού, ισχύουν
οι ακόλουθοι ορισμοί:
α. «Εξ αποστάσεως Πρόγραμμα Μεταπτυχιακών
Σπουδών»: αφορά στο πρόγραμμα δεύτερου κύκλου
σπουδών, το οποίο μπορεί να διεξάγεται και να ολοκληρώνεται εξ ολοκλήρου ή εν μέρει με τη χρήση με-
θόδων εξ αποστάσεως εκπαίδευσης με τη χρήση των
Τεχνολογιών Πληροφοριών και Επικοινωνίας (Τ.Π.Ε.)
(eLearning). Η εξ αποστάσεως Εκπαίδευση με τη χρήση των Τ.Π.Ε (eLearning), διακρίνεται σε σύγχρονη και
ασύγχρονη.
β. «Σύγχρονη εξ αποστάσεως εκπαίδευση»: είναι η
εκπαιδευτική μέθοδος μέσω τεχνολογικής διαμεσολάβησης (περιβάλλον τηλεδιάσκεψης), όπου διδάσκων
και διδασκόμενοι αλληλεπιδρούν σε διαφορετικό
χώρο, αλλά στον ίδιο χρόνο, με δυνατότητα αμφίδρομης επικοινωνίας και διαμοίρασης πολυτροπικού
περιεχομένου (διαφάνειες, video κ.λπ.), σε πραγματικό
χρόνο.
γ. «Ασύγχρονη εξ αποστάσεως εκπαίδευση»: είναι η
εκπαιδευτική μέθοδος μέσω ενός ολοκληρωμένου τεχνολογικού περιβάλλοντος (πλατφόρμα) ασύγχρονης
εκπαίδευσης, όπου διδάσκων και διδασκόμενοι αλληλεπιδρούν σε διαφορετικό χώρο και σε διαφορετικό χρόνο.
Ειδικότερα πραγματοποιείται αλληλεπίδραση μεταξύ:
1. Διδάσκοντα - διδασκόμενου,
2. διδασκόμενου - εκπαιδευτικού υλικού,
3. διδασκομένων.
δ. «Μεικτό σύστημα εκπαίδευσης (Βlended Learning)»:
είναι η εκπαιδευτική μέθοδος που αναπτύσσεσαι υπό
παιδαγωγικές προϋποθέσεις μέσα από τον συνδυασμό
της εξ αποστάσεως Εκπαίδευσης (σύγχρονης ή ασύγχρονης) με τη δια ζώσης εκπαιδευτική διαδικασία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Άρθρο 2
ΥΠΟΔΟΜΗ ΨΗΦΙΑΚΗΣ ΤΕΧΝΟΛΟΓΙΑΣ
Το ολοκληρωμένο σύστημα τηλεκπαίδευσης στο Πανεπιστήμιο Δυτικής Αττικής είναι σχεδιασμένο κατάλλη-
λα ώστε να υποστηρίζει την οργάνωση της εκπαιδευτικής διαδικασίας, τόσο με μεθόδους σύγχρονης, όσο και
με μεθόδους ασύγχρονης εκπαίδευσης. Επιπροσθέτως
δύναται να αποτελείται από εφαρμογές που λειτουργούν
σε ένα ενιαίο, ομογενοποιημένο, περιβάλλον ή ως διακριτά τμήματα, συμβατά μεταξύ τους.
Το περιβάλλον του ολοκληρωμένου συστήματος τηλεκπαίδευσης είναι στην ελληνική γλώσσα. Σε περίπτω-
ση ξενόγλωσσου Π.Μ.Σ., το περιβάλλον υποστηρίζεται
και στην αγγλική γλώσσα.
Το ολοκληρωμένο σύστημα τηλεκπαίδευσης του
ΠαΔ.Α. είναι προσβάσιμο σε άτομα με αναπηρία και
άτομα με ειδικές εκπαιδευτικές ανάγκες.
Για κάθε Π.Μ.Σ. που οργανώνεται με μεθόδους εξ
αποστάσεως εκπαίδευσης με απόφαση του αρμόδιου
συλλογικού οργάνου του Π.Μ.Σ. ορίζεται ένα (1) φυσικό
πρόσωπο ως Υπεύθυνος Διαχείρισης ολοκληρωμένου
συστήματος τηλεκπαίδευσης, ο οποίος έχει την απαιτούμενη τεχνογνωσία για την υποστήριξη των διδασκό-
ντων και των φοιτητών του Π.Μ.Σ. κατά τη χρήση του
συστήματος τηλεκπαίδευσης. Τα στοιχεία του Υπεύθυνου για κάθε Π.Μ.Σ. κοινοποιούνται προς τους χρήστες
του ολοκληρωμένου συστήματος τηλεκπαίδευσης. Εάν
ο αριθμός των χρηστών του συστήματος είναι υψηλός
δύναται να οριστούν περισσότερα φυσικά πρόσωπα.
Η Μονάδα Ψηφιακής Διακυβέρνησης του ΠΑ.Δ.Α. σύμφωνα με το άρθρο 210 του ν. 4957/2022 έχει ως αντικεί-
μενο την αξιοποίηση των Τεχνολογιών Πληροφοριών και
Επικοινωνίας (Τ.Π.Ε.) και την υποστήριξη των Υπευθύνων
Διαχείρισης του ολοκληρωμένου συστήματος τηλεκπαίδευσης των Π.Μ.Σ..
Άρθρο 3
ΠΡΟΣΒΑΣΗ ΣΤΟ ΟΛΟΚΛΗΡΩΜΕΝΟ ΣΥΣΤΗΜΑ
ΤΗΛΕΚΠΑΙΔΕΥΣΗΣ, ΔΙΑΔΙΚΑΣΙΑ ΔΙΑΠΙΣΤΕΥΣΗΣ
ΧΡΗΣΤΩΝ ΚΑΙ ΤΑ ΔΙΚΑΙΩΜΑΤΑ ΠΡΟΣΒΑΣΗΣ ΑΝΑ
ΚΑΤΗΓΟΡΙΑ ΧΡΗΣΤΗ/ΤΡΙΑΣ.
3.1 Πρόσβαση στο ολοκληρωμένο σύστημα τηλεκπαίδευσης
Στο Πανεπιστήμιο Δυτικής Αττικής (ΠΑ.Δ.Α.) λειτουργεί
ένα ολοκληρωμένο σύστημα τόσο σύγχρονης, όσο και
ασύγχρονης τηλεκπαίδευσης. Το ολοκληρωμένο σύστημα τηλεκπαίδευσης του ΠΑ.Δ.Α αποτελεί αντικείμενο
πνευματικής ιδιοκτησίας (copyright) και διέπεται από τις
εθνικές και διεθνείς διατάξεις περί Πνευματικής Ιδιοκτησίας, με εξαίρεση τα ρητώς αναγνωρισμένα δικαιώματα
τρίτων και συμπεριλαμβάνει το σύνολο του υλικού των
μαθημάτων που προσφέρονται από το ΠΑ.Δ.Α. για τη
διεξαγωγή της εξ αποστάσεως εκπαίδευσης μέσω ασύγχρονων και σύγχρονων ψηφιακών τάξεων και εργαλείων
(Open eclass, Moodle, MS Teams καθώς και εναλλακτικών αυτών), συμπεριλαμβανομένων ενδεικτικά αλλά όχι
περιοριστικά, κειμένων, διαφανειών, γραφημάτων, γραφικών, φωτογραφιών, βίντεο, σχεδιαγραμμάτων, απεικο-
νίσεων, προσομοιώσεων και γενικά κάθε είδους αρχείων.
Συνεπώς, απαγορεύεται ρητά η με οποιονδήποτε
τρόπο καταγραφή, βιντεοσκόπηση, ηχογράφηση, όπως
επίσης η αναπαραγωγή, αναδημοσίευση, αντιγραφή,
μετάδοση, έκδοση, μετάφραση, τροποποίηση του υλικού των μαθημάτων που διεξάγονται από απόσταση,
τμηματικά ή περιληπτικά, χωρίς τη ρητή προηγούμενη
έγγραφη συναίνεση του διδάσκοντα. Σε περίπτωση που
διαπιστωθεί παράβαση της παραπάνω απαγόρευσης,
κινειται άμεσα η διαδικασία επιβολής όλων των νόμιμων
κυρώσεων και ιδίως η άσκηση ποινικής δίωξης κατά του
υπαιτίου και ικανοποίηση όλων των αξιώσεων, σύμφωνα
με τις διατάξεις περί Πνευματικής Ιδιοκτησίας.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
Η εξ’ αποστάσεως σύγχρονη και ασύγχρονη εκπαίδευση των μαθημάτων των Π.Μ.Σ., δύναται να διεξάγεται εξ
ολοκλήρου ή εν μέρει με τη χρήση μεθόδων εξ αποστάσεως εκπαίδευσης, στο σύνολο των πιστωτικών μονά-
δων του Π.Μ.Σ., σύμφωνα με όσα προβλέπει η κείμενη
νομοθεσία.
Για την σύγχρονη εξ’ αποστάσεως εκπαίδευση χρησιμοποιείται το Microsoft Teams με παράλληλη υπο-
στήριξη κυρίως της εκπαιδευτικής πλατφόρμας Open
Eclass ή/και του Moodle. Tο απαραίτητο εκπαιδευτικό
υλικό, θα είναι διαθέσιμο στους/στις μεταπτυχιακούς/
κες φοιτητές/τρίες, καθ’ όλη τη διάρκεια των σπουδών
τους δια μέσω του Microsoft Teams (σύγχρονη εκπαίδευση) και του Open Eclass ή/και του Moodle (ασύγχρονη
εκπαίδευση). Στους/στις μεταπτυχιακούς/κες φοιτητές/
τριες θα δίνεται η δυνατότητα αξιοποίησης του Office365
δια μέσω της πλατφόρμας του Πανεπιστημίου Δυτικής
Αττικής.
Ο συνδυασμός σύγχρονης και ασύγχρονης εκπαίδευσης δημιουργεί ένα περιβάλλον που οδηγεί σε μία φοι-
τητοκεντρική διαδικασία μάθησης. Όλοι οι διδάσκοντες
στο Πανεπιστήμιο Δυτικής Αττικής εκπαιδεύονται και
υποστηρίζονται από το Κέντρο (Γραφείο) Υποστήριξης
Διδασκαλίας και Μάθησης στη διδασκαλία με τη μεθοδολογία της εξ αποστάσεως εκπαίδευσης.
Το ολοκληρωμένο σύστημα τηλεκπαίδευσης του
ΠΑ.Δ.Α., περιλαμβάνει:
A) Open eClass
Η πλατφόρμα Open eClass είναι ένα ολοκληρωμένο
Σύστημα Διαχείρισης Ηλεκτρονικών Μαθημάτων για
την υποστήριξη των υπηρεσιών της ασύγχρονης τηλεκπαίδευσης. Η πλατφόρμα Open eClass (http://www.
openeclass.org) αποτελεί ένα ολοκληρωμένο Σύστημα
Διαχείρισης Μάθησης (LMS). Ακολουθεί τη φιλοσοφία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
του λογισμικού ανοικτού κώδικα και υποστηρίζει πληθώρα σεναρίων τηλεκπαίδευσης χωρίς περιορισμούς και
δεσμεύσεις. Η πρόσβαση στην υπηρεσία γίνεται με τη
χρήση ενός απλού φυλλομετρητή (web browser) χωρίς
την απαίτηση εξειδικευμένων τεχνικών γνώσεων.
Βασικός προσανατολισμός της Εκπαιδευτικής Πλατφόρμας Open eClass αποτελεί η ενίσχυση της εκπαι-
δευτικής δραστηριότητας με τη χρήση των Τεχνολογιών Πληροφορίας και Επικοινωνίας (ΤΠΕ), μέσα από ένα
εύχρηστο περιβάλλον τεχνολογικής αιχμής. Λειτουργικά η πλατφόρμα Open eClass στοχεύει στην υλοποίη-
ση δράσεων ηλεκτρονικής μάθησης που ενισχύουν τις
υπάρχουσες εκπαιδευτικές δομές. Βασικοί σχεδιαστικοί
άξονες αποτελούν η προσαρμοστικότητα στις απαιτήσεις, η ευελιξία, η ευκολία στη χρήση, η δυνατότητα ανα-
βάθμισης και επέκτασης, η ελεύθερη διάθεση χωρίς την
απαίτηση αδειών χρήσης και συντήρησης, οι μικρές λειτουργικές απαιτήσεις, η ανεξαρτησία από το υποκείμενο
λειτουργικό σύστημα, η χρήση ανοικτών προτύπων, η
δυνατότητα ολοκλήρωσης της πλατφόρμας με άλλες
δικτυακές υπηρεσίες, οι ξεκάθαρες λειτουργικές δομές
(εγγραφή, πρόσβαση, δημιουργία μαθήματος, συμμετοχή σε μάθημα, διαχείριση, κ.λπ.), η διαλειτουργικότητα
και η ασφάλεια, καθώς και η συνεχής υποστήριξη από
το Ακαδημαϊκό Διαδίκτυο (GUnet).
Η ομάδα Ασύγχρονης Τηλεκπαίδευσης του Ακαδημαϊκού Διαδικτύου GUnet υποστηρίζει την πλατφόρμα,
ενώ συγχρόνως σχεδιάζει και αναπτύσσει συνεχώς νέες
βελτιωμένες εκδόσεις που ενσωματώνουν νέα χαρακτηριστικά και βελτιώνουν τα ήδη υπάρχοντα. Σε επίπεδο
εκπαιδευτικής διαδικασίας η πλατφόρμα Open eClass
παρέχει ολοκληρωμένες υπηρεσίες Ηλεκτρονικής Μάθησης υποστηρίζοντας όλα τα πιθανά σενάρια (εξ απο-
στάσεως εκπαίδευσης, μικτής μάθησης και εκπαίδευσης,
ενισχυτικής τηλεκπαίδευσης, σύγχρονης και ασύγχρονης
τηλεκπαίδευσης, συνεργατικής τηλεκπαίδευσης και αυτομάθησης). Η τρέχουσα ενεργή έκδοση της πλατφόρ-
μας είναι Open eClass 3.14 (διάθεση Μάιος 2023).
Η πλατφόρμα Open eClass διαθέτει αναλυτική λειτουργική και τεχνική τεκμηρίωση τόσο στα Ελληνικά ως
βασική γλώσσα όσο και στην αγγλική ως εναλλακτική. Η
τεχνική τεκμηρίωση του συστήματος αφορά στην αναλυτική περιγραφής της βάσης δεδομένων και του κώδι-
κα. Η λειτουργική τεκμηρίωση του συστήματος αφορά
στα λεπτομερή εγχειρίδια λειτουργίας του συστήματος
(operation manuals) και υποστήριξης των χρηστών
(user manuals). Ειδικότερα τα εγχειρίδια των χρηστών
αφορούν στους εκπαιδευόμενους μαθητές/τριες στους
εκπαιδευτές και στους διαχειριστές. Η τεκμηρίωση της
πλατφόρμας φιλοξενείτε στο wiki τεκμηρίωσης (http://
docs.openeclass.org/) αλλά είναι διαθέσιμα και σε έντυπη ή εκτυπώσιμη μορφή.
Βασική επιδίωξη της πλατφόρμας αποτελεί η ανάπτυξη υποδομών εκπαίδευσης και κατάρτισης ανεξάρτητα
από τους περιοριστικούς παράγοντες του χώρου και
του χρόνου της συμβατικής διδασκαλίας. Ειδικότερα,
οι βασικοί στόχοι που ικανοποιούνται από το σχεδιασμό και τα οφέλη που αποκομίζονται από τη χρήση της
πλατφόρμας είναι τα εξής:
- ενσωμάτωση των νέων τεχνολογιών της πληροφορίας και των επικοινωνιών (ΤΠΕ) στην εκπαιδευτική δρα-
στηριότητα για την παροχή ανταγωνιστικών υπηρεσιών
εκπαίδευσης υψηλής ποιότητας μέσα από ένα σύγχρονο
περιβάλλον τεχνολογικής αιχμής,
- δημιουργία ενός εύχρηστου μέσου αλληλεπίδρασης
και συνεχούς επικοινωνίας εκπαιδευτή - εκπαιδευόμενου,
- αξιοποίηση του πλούσιου εκπαιδευτικού υλικού και
της συσσωρευμένης εκπαιδευτικής εμπειρίας,
- εποικοδομητική χρήση του Διαδικτύου και της άρτιας
δικτυακής υποδομής των εκπαιδευτικών οργανισμών,
- ευκολία στη χρήση από εκπαιδευτές - εκπαιδευόμενους για την υποστήριξη ατόμων με διαφορετική
τεχνολογική παιδεία και κουλτούρα αλλά με τις ίδιες
υψηλές απαιτήσεις στην ποιότητα της προσφερόμενης
εκπαίδευσης,
- υποστήριξη μιας αξιόπιστης χαμηλού κόστους υπηρεσίας τηλεματικής για την Ασύγχρονη Τηλεκπαίδευση,
- προσαρμοστικότητα στις ιδιαίτερες απαιτήσεις και
ανάγκες,
- ευκολία στη διαχείριση, την αναβάθμιση και την επέκταση,
- ελεύθερη διάθεση και κεντρική υποστήριξη από το
Πανελλήνιο Ακαδημαϊκό Διαδίκτυο GUnet.
Τα βασικά χαρακτηριστικά της πλατφόρμας που συνθέτουν τη λειτουργική της δομή και παρουσιάζονται
αναλυτικά στη συνέχεια είναι τα εξής:
- οι διακριτοί ρόλοι των χρηστών,
- οι διακριτές κατηγορίες των μαθημάτων,
- η δομημένη παρουσίαση του μαθήματος,
- η ευκολία χρήσης & δημιουργίας μαθήματος,
- η ευκολία στη διαχείριση.
Στην πλατφόρμα Open eClass συλλέγονται και υφίστανται επεξεργασία τα δεδομένα προσωπικού χαρα-
κτήρα των χρηστών όπως: όνομα, επώνυμο, διεύθυνση
ηλεκτρονικού ταχυδρομείου και τηλέφωνο, καθώς και
η συμμετοχή των χρηστών σε συγκεκριμένα μαθήματα/
εκπαιδευτικά προγράμματα/σεμινάρια. Τα στοιχεία αυτά
είναι απαραίτητα στο πλαίσιο της εκπαιδευτικής διαδικασίας προκειμένου η παρακολούθηση των ηλεκτρονικών
μαθημάτων να αντιστοιχίζεται στον κάθε εκπαιδευόμενο
και να είναι δυνατή η επικοινωνία της πλατφόρμας και
των εκπαιδευτών με τους εκπαιδευόμενους. Τα στοιχεία
αυτά δε διαβιβάζονται σε τρίτους και δεν υποβάλλονται σε επεξεργασία πέραν του σκοπού που αναφέρθηκε
και η πλατφόρμα χρησιμοποιεί τα απαραίτητα τεχνικά
μέσα ώστε η πρόσβαση στα στοιχεία να περιορίζεται
μόνο στους χρήστες που απαιτείται για τη λειτουργία
της υπηρεσίας.
Η πλατφόρμα Open eClass σε επίπεδο οθονών και
λειτουργικότητας υποστηρίζει τις προδιαγραφές προσβασιμότητας WCAG 2.0 (https://www.w3.org/WAI/
standards-guidelines/wcag/) στο επίπεδο AA. Για την
πλήρη υποστήριξη της συμμόρφωσης με της προδιαγραφές προσβασιμότητας είναι σημαντικό και το περι-
εχόμενο που αναρτάται να είναι προσβάσιμο. Το τελευταίο είναι και το πιο σημαντικό στοιχείο για τα άτομα με
ειδικές ανάγκες (ΑΜΕΑ).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Η πλατφόρμα Open eClass (www.openeclass.org) ακολουθεί τη φιλοσοφία του λογισμικού ανοικτού κώδικα
και διανέμεται ελεύθερα χωρίς την απαίτηση αδειών
χρήσης και συντήρησης. Κάθε εγκατάσταση της πλατφόρμας υποστηρίζεται από τους τοπικούς διαχειριστές
οι οποίοι είναι υπεύθυνοι για την καλή λειτουργία της
πλατφόρμας, καθώς και την εξυπηρέτηση των αιτημάτων των εγγεγραμμένων χρηστών (εκπαιδευτών, εκπαι-
δευομένων)
B) Moodle
Η ασύγχρονη ηλεκτρονική εκπαιδευτική διαδικασία
στο Πανεπιστήμιο Δυτικής Αττικής πραγματοποιείται
και δια μέσου της ηλεκτρονικής πλατφόρμας Moodle
(Modular Object Oriented Developmental Learning
Environment). Το Moodle είναι ένα λογισμικό διαχείρισης
και διεξαγωγής διαδικτυακών μαθημάτων που προσφέρει ολοκληρωμένες υπηρεσίες ασύγχρονης τηλεκπαί-
δευσης. Συγκεκριμένα, προσφέρει:
- Σύγχρονο και προσιτό στη χρήση περιβάλλον,
- δυνατότητα ομαδικής μάθησης και δραστηριότητας,
- ευέλικτη διαχείριση αρχείων,
- δυνατότητα επισκόπησης της εκπαιδευτικής προόδου.
Στην περίπτωση της εξ αποστάσεως ηλεκτρονικής εκπαίδευσης (e-learning), ο/η εκπαιδευόμενος/η μπορεί
να παρακολουθεί τα Εκπαιδευτικά Προγράμματα στα
οποία είναι εγγεγραμμένος/η, μετά την εισαγωγή του/
της στη διαδικτυακή πλατφόρμα εκπαίδευσης. Οι θεματικές ενότητες κάθε Εκπαιδευτικού Προγράμματος
διατίθενται στον/στην εκπαιδευόμενο/η σταδιακά, ενώ
για κάθε Θεματική Ενότητα υπάρχουν ερωτήσεις κατανόησης/αξιολόγησης.
Ο/Η εκπαιδευόμενος/η εισέρχεται στη διαδικτυακή
πλατφόρμα εκπαίδευσης, χρησιμοποιώντας τα προσωπικά του/της στοιχεία (όνομα χρήστη και κωδικός). Για
τη χρήση του Moodle ο/η εκπαιδευόμενος/η πρέπει να
διαθέτει Η/Υ με δυνατότητα πρόσβασης στο διαδίκτυο
και εγκατεστημένο περιηγητή διαδικτύου (web browser)
με δυνατότητα διαχείρισης πολυμέσων (multimedia). Για
οποιαδήποτε διευκρίνιση σχετικά με τη χρήση της εκπαιδευτικής πλατφόρμας ή για πιθανό τεχνικό πρόβλημα,
ο/η εκπαιδευόμενος/η μπορεί να απευθύνεται μέσω ηλεκτρονικής επιστολής (email) στην Τεχνική Υποστήριξη
του Προγράμματος.
Η διδασκαλία του μαθήματος πραγματοποιείται χρησιμοποιώντας την εκπαιδευτική πλατφόρμα (Moodle) στην
οποία είναι συστηματικά οργανωμένο το εκπαιδευτικό
υλικό κάθε ενότητας του μαθήματος ανά εβδομάδα.
Οι φοιτητές/τριες προσέρχονται στην τηλεσυνάντηση,
ώστε να εμβαθύνουν στη νέα γνώση και να αποκτήσουν
τις γνωστικές ικανότητες και δεξιότητες που προσφέρει
η ενότητα, να λύσουν απορίες και να περάσουν από την
απομνημόνευση/γνώση στην κατανόηση, στην εφαρμογή, στην ανάλυση, στην αξιολόγηση και στη δημιουργία.
Στη σελίδα του μαθήματος, η οποία έχει φορτωθεί στο
Moodle (Σύστημα Διαχείρισης Μάθησης), υπάρχουν οι
ακόλουθες πληροφορίες:
- Στοιχεία επικοινωνίας του/της διδάσκοντος/ουσας, της
γραμματείας, του Help Desk (τεχνική υποστήριξη κ.λπ.).
- Ανακοινώσεις του μαθήματος.
- Φόρμα αξιολόγησης μαθήματος και διδάσκοντος/
ουσας.
- Μαθησιακοί σκοποί και αναμενόμενα μαθησιακά
αποτελέσματα.
- Βιβλιογραφία και πρόσθετο εκπαιδευτικό υλικό, ηλεκτρονικές πηγές που στοχεύουν στη μεγιστοποίηση της
εμβάθυνσης του μαθήματος.
- Προγραμματισμένες τηλεσυναντήσεις, με τις αντίστοιχες ημερομηνίες και τους υπερσυνδέσμους.
- Χρονοδιάγραμμα προγραμματισμένων δραστηριοτήτων, ώστε να είναι συγκεκριμένες οι ημερομηνίες
υποχρεωτικών παραδόσεων, βαθμολογούμενων δραστηριοτήτων και εργασιών.
- Εκπαιδευτικό υλικό ανά εβδομάδα, συμπεριλαμβανομένων των δραστηριοτήτων αυτοαξιολόγησης και των
υποχρεωτικών βαθμολογούμενων δραστηριοτήτων με
το link παράδοσής τους.
Οι ενότητες του μαθήματος που έχουν οργανωθεί στην
πλατφόρμα διαχείρισης μάθησης Moodle, σε εβδομαδιαία βάση, με βάση το χρονοδιάγραμμα μελέτης, παρου-
σιάζονται ως ακολούθως:
- Τίτλος και σύντομη περιγραφή της θεματικής κάθε
μαθήματος, καθώς και εισαγωγικές παρατηρήσεις.
- Μαθησιακοί στόχοι και σκοποί, τα αναμενόμενα μαθησιακά αποτελέσματα.
- Λέξεις-κλειδιά.
- Βοηθός μελέτης.
- Βιβλιογραφία, πηγές, ψηφιακό και πολυμεσικό υλικό,
κ.λπ.
- Δραστηριότητες αυτοαξιολόγησης (εάν υπάρχουν).
- Διαδραστικές δραστηριότητες και δραστηριότητες
δυναμικής διαδικτυακής αλληλεπίδρασης.
- Αξιολογική εργασία (εφόσον υπάρχει).
- Forum επίλυσης αποριών.
- Συνιστώμενος χρόνος ενασχόλησης του/της φοιτητή/
τριας.
Οι φοιτητές/τριες καλούνται να μελετήσουν το εκπαιδευτικό υλικό κάθε εβδομάδας. Η διάρθρωση του
υλικού είναι ο γνώμονας της αντίστοιχης μαθησιακής
διαδικασίας.
Γ) Microsoft Teams
Η την σύγχρονη εξ’ αποστάσεως εκπαίδευση στο Πανεπιστήμιο Δυτικής Αττικής πραγματοποιείται με τη χρή-
ση του Microsoft Teams (https://teams.microsoft.com/)
για τη δημιουργία σύγχρονων και βιντεοσκοπημένων
διαλέξεων. Εναλλακτικά, για τον σκοπό αυτό μπορούν
να χρησιμοποιηθούν και εφαρμογές όπως Cisco Webex
(https://www.webex.com/), Live broadcasting Youtube
(https://www.youtube.com/live), Zoom (https://www.
zoom.com/), Google meet (https://meet.google.com/
landing?pli=1), κ.λπ.
Η διαθεσιμότητα για τη λειτουργία τηλεδιάσκεψης και
ο μέγιστος αριθμός συμμετεχόντων ανά εκπαιδευτική
δραστηριότητα καθορίζεται από τις άδειες χρήσης Α1
και Α3 της Microsoft που είναι διαθέσιμες στο ΠΑ.Δ.Α.
Το ολοκληρωμένο σύστημα τηλεκπαίδευσης για τη
σύγχρονη εξ αποστάσεως εκπαίδευση συγκεντρώνει τα
ακόλουθα χαρακτηριστικά:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
α) Τη χρήση των τεχνολογιών τηλεδιάσκεψης και εικονικής ηλεκτρονικής τάξης έτσι ώστε ο διδάσκων και οι
φοιτητές που βρίσκονται σε διαφορετικούς χώρους, να
λαμβάνουν άμεση ανατροφοδότηση στον ίδιο χρόνο.
Ειδικότερα, το σύστημα υποστηρίζει:
αα) Την οπτική και ηχητική επικοινωνία σε πραγματικό
χρόνο με τη χρήση κατάλληλου εξοπλισμού (υπολογιστές, κάμερες, μικρόφωνα, ηχεία, ακουστικά, δικτύω-
ση υψηλών ταχυτήτων και λογισμικό τηλεδιάσκεψης)
ώστε διδάσκων και διδασκόμενοι να δύνανται να έχουν
φωνητική και οπτική επικοινωνία, ενώ βρίσκονται σε
διαφορετικούς χώρους,
αβ) τη δυνατότητα διαμοίρασης εφαρμογών και κειμένων (application and document sharing), και
αγ) τη δυνατότητα χρήσης ηλεκτρονικού πίνακα
(electronic board).
β) Τη δυνατότητα πρόσβασης σε χώρους συζήτησης
(chat rooms) τόσο μεταξύ διδάσκοντος και διδασκόμενου όσο και μεταξύ διδασκομένων για τυχόν συνεργασία,
ανταλλαγή απόψεων και εκπόνηση κοινών εργασιών.
Το Ms Teams είναι διαθέσιμο σε όλες τις συσκευές
και διαθέτει δυνατότητες που έχουν σχεδιαστεί για να
κάνουν τους/τις φοιτητές/τριες να αισθάνονται ότι συμμετέχουν, ακόμα και εάν δεν βρίσκονται στην αίθουσα
διδασκαλίας. Πιο συγκεκριμένα:
- Καταγράφουν τα μαθήματα, ώστε οι φοιτητές/τριες
να μπορούν να επιστρέψουν στο περιεχόμενο με τον
δικό τους ρυθμό,
- παρακολουθούν την πρόοδο κάθε φοιτητή/τριας και
τάξης με ενσωματωμένες πληροφορίες που βοηθούν
στην αναγνώριση των φοιτητών/τριών που βρίσκονται
σε κίνδυνο και αναλαμβάνουν δράση για να βελτιώσουν
τα αποτελέσματα.
Το Ms Teams συνδέεται, επίσης, με πολλά συστήματα
διαχείρισης εκμάθησης για να βοηθήσει τους/τις φοιτητές/τριες να συνεργαστούν.
Δ) Κεντρική Βάση Δεδομένων (εφαρμογή διαχείρισης
φοιτητών Unitron)
Στο ΠΑ.Δ.Α. λειτουργεί εφαρμογή διαχείρισης φοιτητών. Η συγκεκριμένη εφαρμογή εξυπηρετεί τρεις (3)
διαφορετικές ομάδες χρηστών: φοιτητές/τριες, διδάσκοντες/ουσες και διοικητικούς/ές υπαλλήλους.
α) Υπηρεσίες προς Φοιτητή/τρια (εκπαιδευόμενο/η)
Μέσω της συγκεκριμένης εφαρμογής ο/η φοιτητής/
τρια μπορεί να:
- Εγγραφεί σε διδακτικό εξάμηνο,
- υποβάλει δηλώσεις μαθημάτων και να επιλέξει από
τμήματα τάξης του κάθε μαθήματος,
- επιλέξει κατεύθυνση και ομάδες μαθημάτων στο
πρόγραμμα σπουδών του/της,
- παρακολουθεί τα τρέχοντα δηλωμένα μαθήματα με
τις σχετικές πληροφορίες ιστοσελίδας μαθήματος και
eLearning URL, καθώς και ιστορικό δηλωμένων μαθημάτων και συμμετοχής σε εξετάσεις,
- ενημερώνεται για το προσωπικό του/της πρόγραμμα μαθημάτων και εξετάσεων σύμφωνα με τη δήλωση
μαθημάτων που έχει κάνει,
- υποβάλει δηλώσεις πρόθεσης συμμετοχής σε εξεταστική μαθήματος και αποδοχής όρων για εξ αποστάσεως
εξέταση μέσω ηλεκτρονικών εργαλείων,
- παρακολουθεί τις διπλωματικές εργασίες που έχει
αναλάβει προσωπικά ή ομαδικά και να ενημερώνεται για
τον/την επιβλέποντα/ουσα και τα μέλη της Επιτροπής,
- ενημερώνεται για τους πρόσφατους βαθμούς και τη
θέση του/της στην κατανομή της καμπύλης βαθμολογίας,
- καταθέτει αίτημα αναβαθμολόγησης σε πρόσφατο
βαθμό εξέτασής του/της,
- παρακολουθεί την πλήρη αναλυτική βαθμολογία του
της με μέσους όρους, μονάδες ECTS, απαλλασσόμενα
μαθήματα και υπολογιζόμενα και μη στο βαθμό πτυχίου,
- να εκτυπώνει πρόχειρη έκδοση για ανεπίσημη χρήση,
- καταθέτει αξιολόγηση του μαθήματος και αξιολόγηση του/της κάθε διδάσκοντα/ουσας στο μάθημα που
ολοκληρώνει,
- εμφανίζει το ατομικό προφίλ του/της στην Γραμματεία Τμήματος με στοιχεία προσωπικά και φοίτησης και
δυνατότητα να επεξεργασίας κάποιων από αυτά που
επιτρέπει το Τμήμα,
- καταθέτει αιτήσεις προς τη Γραμματεία Π.Μ.Σ. για
έκδοση πιστοποιητικών, ως ενεργός/ή φοιτητής/τρια,
επί πτυχίο και απόφοιτος/η,
- καταθέτει αιτήσεις για μεταβολή κατάστασης σπουδών,
- πληρώνει με ηλεκτρονική τραπεζική για αιτήσεις ή
πιστοποιητικά που τυχόν το απαιτούν,
- παραλαμβάνει πιστοποιητικά σε ηλεκτρονική μορφή
με ψηφιακές υπογραφές και σε εκτυπώσιμη μορφή με
έλεγχο γνησιότητας,
- βλέπει ανακοινώσεις και λαμβάνει ειδοποιήσεις από
την Γραμματεία του Π.Μ.Σ. του/της και από το σύστημα,
- λαμβάνει ειδοποιήσεις από τους/τις διδάσκοντες/
ούσες των μαθημάτων του/της και από το σύστημα,
- βλέπει τις προϋποθέσεις λήψης Διπλώματος του/της
και τον βαθμό κάλυψή τους,
- καταθέσει αίτηση ορκωμοσίας με τα συνοδευόμενα
δικαιολογητικά και να παραλάβει τα επίσημα πιστοποιητικά του τίτλου σπουδών,
- αλλάζει γλώσσα στο περιβάλλον της εφαρμογής και
στα δεδομένα που εμφανίζονται με κύρια υποστήριξη
τα ελληνικά και τα αγγλικά.
β) Υπηρεσίες προς Διδάσκοντα/ουσα (εκπαιδευτή/
τρια)
Μέσω της συγκεκριμένης εφαρμογής ο/η διδάσκοντας/ουσα μπορεί να:
- Εμφανίζει μαθήματα και τάξεις για τις οποίες έχει
ανάθεση καθηκόντων διδασκαλίας στο τρέχον εξάμηνο,
- αναζητά φοιτητές/τριες τάξης με φίλτρα λέξης κλειδιού, τμήματος προέλευσης, εξαμήνου,
- εξάγει καταστάσεις φοιτητών/τριών στα μαθήματά
του/της σε αρχεία.xls,
- στέλνει ειδοποιήσεις στο σύνολο τάξης που διδάσκει
ή μεμονωμένα σε συγκεκριμένους φοιτητές/τριες του/
της,
- ενημερώνεται για το προσωπικό του/της πρόγραμμα
διδασκαλίας και εξετάσεων των μαθημάτων ανάθεσης,
- καταθέτει παρουσιολόγια και απουσιολόγια φοιτητών/τριών σε τάξεις διδασκαλίας του/της,
- εξάγει καταστάσεις φοιτητών/τριών που έχουν καταθέσει πρόθεση συμμετοχής σε εξέταση του σε αρχεία.xls
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
- καταθέτει βαθμολογία μαθήματος με δυνατότητα
ψηφιακής υπογραφής σε αρχεία.xls και.csv. Να λαμβάνει
αποδεικτικό υποβολής με κωδικό επαλήθευσης περιεχομένου υποβολής,
- ενημερώνεται για αλλαγές σε καταχωρημένους βαθμούς του/της από τη Γραμματεία ή συνδιδάσκοντες/ουσες,
- λαμβάνει ενημέρωση για αιτήσεις αναβαθμολόγησης
από φοιτητές/τριες του/της,
- εμφανίζει βαθμολογίες εξετάσεων που είναι εκκρεμείς/σε εξέλιξη,
- εμφανίζει στατιστικά και βαθμολογική κατανομή
τάξεων,
- εμφανίζει ιστορικό μαθημάτων, τάξεων και εξετάσεων σε βάθος χρόνου,
- εμφανίζει ανοιχτές εργασίες που έχει αναθέσει σε
φοιτητές/τριες ή συμμετέχει σε επιτροπή επίβλεψης,
- εμφανίζει ιστορικό ολοκληρωμένων εργασιών,
- αναζητά πληροφορίες για το ακαδημαϊκό προφίλ
φοιτητή/τριας στον/στην οποίο/α έχει διδάξει σε κάποιο μάθημα ή έχει επιβλέψει εργασία του/της, ώστε
να μπορεί να ετοιμάσει συστατική επιστολή,
- εμφανίζει το ατομικό προφίλ του/της στην Γραμματεία Π.Μ.Σ. με στοιχεία προσωπικά και επικοινωνίας.
γ) Διαχείριση του συστήματος από Γραμματεία Τμήματος
Μέσω της συγκεκριμένης εφαρμογής ο/η υπάλληλος Γραμματείας Π.Μ.Σ. ή ο/η Διαχειριστής/στρια
Μεταπτυχιακού Προγράμματος Σπουδών έχει τη δυνατότητα να:
- Εκτελεί βασικές λειτουργίες (εισαγωγή, επισκόπηση,
ενημέρωση, αλλαγή κατάστασης) σε βασικές οντότητες:
i. Φοιτητών/τριών
ii. Διδασκόντων/ουσών
iii. Μαθημάτων, απλά και σύνθετα
iv. Τάξεων, με ένα ή περισσότερα τμήματα
v. Εξετάσεων
vi. Προγραμμάτων Σπουδών
vii. Κατευθύνσεων και Ομάδων μαθημάτων
viii. Εργασιών
ix. Πρακτικών
x. Υποτροφιών κ.τ.λ.,
- Εκτελεί αναζητήσεις σε παραπάνω οντότητες, εφαρμόζοντας φίλτρα ελεύθερου κειμένου ή κλειστών επιλο-
γών σε πίνακες/λίστες,
- αποθηκεύει τα φίλτρα των αναζητήσεων για εύκολη
μελλοντική εφαρμογή,
- εκτελεί ενέργειες μαζικά πάνω σε αποτελέσματα των
παραπάνω αναζητήσεων σε επιλεγμένους/ες φοιτητές/
τριες, διδάσκοντες/ουσες, τάξεις κ.λπ.,
- διαμορφώνει Προγράμματα Σπουδών με τα μαθήματα που περιλαμβάνουν, τους/τις διδάσκοντες/ουσες,
τους κανόνες προϋποθέσεων λήψης μαθημάτων και τα
προαπαιτούμενα λήψης Διπλώματος,
- διαχειρίζεται φοιτητές/τριες, το Πρόγραμμα Σπουδών
τους, την κατεύθυνση που επιλέγουν, τους προσωπικούς
κανόνες λήψης Διπλώματος επιπλέον των γενικών του
Προγράμματος Σπουδών τους, μεταβολές της κατάστασης σπουδών και την μαζική εισαγωγή τους σε Πρόγραμ-
μα Σπουδών από λίστα υποψηφίων φοιτητών/τριών,
- εκτελεί μεταφορά παλαιών φοιτητών/τριών από παλαιό Τμήμα/πρόγραμμα σπουδών σε νεότερο με αυτό-
ματη δημιουργία του και αντιγραφή μαθημάτων τους,
- εκτελεί αντιστοιχίσεις μαθημάτων μεταξύ παλαιού
και νέου Προγράμματος Σπουδών,
- διαχειρίζεται τις δηλώσεις μαθημάτων των φοιτητών/
τριών με αποδοχή και τροποποίηση,
- εισάγει και να αφαιρεί μαθήματα μαζικά σε επιλεγμένους/ες φοιτητές/τριες με κριτήρια αναζήτησης ή
ελεύθερης επιλογής,
- διαχειρίζεται τις δηλώσεις εγγραφής των φοιτητών/
τριών σε εξάμηνο,
- καταχωρεί το πρόγραμμα διδασκαλίας μαθημάτων
και εξετάσεων,
- διαχειρίζεται τις παρουσίες/απουσίες φοιτητών/τριών που καταθέτουν οι διδάσκοντες/ουσες,
- διαχειρίζεται τις βαθμολογίες μαθημάτων που καταθέτουν οι διδάσκοντες/ουσες,
- διαχειρίζεται τις αιτήσεις φοιτητών/τριών για έκδοση πιστοποιητικών με βήματα έγκρισης, ψηφιακής
υπογραφής, πρωτοκόλλησης, δημοσίευσης, και αρχειοθέτησης, μεμονωμένα ή μαζικά για την εξυπηρέτηση
μεγάλου πλήθους αιτήσεων σε περιόδους εγγραφής ή
ορκωμοσίας,
- διαμορφώνει σύνολο από πρότυπα πιστοποιητικά για
όλους τους σκοπούς που προβλέπονται, με εφαρμογή
κανόνων για τη διαθεσιμότητά τους ανάλογα με την κατάσταση και το επίπεδο σπουδών του/της φοιτητή/τριας,
- διαχειρίζεται τις αιτήσεις φοιτητών/τριών για μεταβολή κατάστασης φοίτησης σε περιπτώσεις αναστολής,
διαγραφής και καταγράφει το ιστορικό τους,
- διαχειρίζεται συμμετοχές φοιτητών/τριών σε ορκωμοσία με έλεγχο προϋποθέσεων, δικαιολογητικών, έκδο-
ση πιστοποιητικών και εκτέλεση εκδήλωσης με φυσική
ή διαδικτυακή παρουσία,
- στέλνει ειδοποιήσεις σε φοιτητές/τριες, είτε ως μηνύματα εντός της πλατφόρμας, είτε ως email,
- εξάγει αναφορές και στατιστικά διαγράμματα βασικών μετρικών του συστήματος Ηλεκτρονικής Γραμμα-
τείας (εξέλιξη κατάστασης φοίτησης ανά έτος εγγραφής,
στατιστικά βάση παραμέτρου καρτέλας φοιτητή/τριας
κ.λπ.),διαχειρίζεται εργασίες έναρξης ακαδημαϊκής περιόδου, αλλαγή εξαμήνου, άνοιγμα δηλώσεων, άνοιγμα
εξετάσεων κ.λπ.
Ε) Βιβλιοθήκη
Το Πανεπιστήμιο Δυτικής Αττικής διαθέτει μια ενιαία
κεντρική Βιβλιοθήκη ως αυτοτελή αποκεντρωμένη μονάδα σε επίπεδο Διεύθυνσης υπαγόμενη στον Πρύτανη
ή στον από αυτόν οριζόμενο Αντιπρύτανη. Η Βιβλιοθήκη
λειτουργεί ως μονάδα παροχής ακαδημαϊκών υπηρεσιών
και διαρθρώνεται σε Τμήματα που αντικατοπτρίζουν τη
λειτουργία της και αποτελούν ενιαίο σύνολο τόσο ως
προς τους ανθρώπινους πόρους όσο και ως προς την
πολιτική ανάπτυξης, την αποστολή, τους στόχους και
τη διαχείριση των οικονομικών πόρων.
Για την επίτευξη των στόχων της, η Βιβλιοθήκη συνεργάζεται με το Τμήμα Αρχειονομίας, Βιβλιοθηκονομίας και
Συστημάτων Πληροφόρησης της Σχολής Διοικητικών,
Οικονομικών και Κοινωνικών Επιστημών του Ιδρύματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Το Τμήμα μεταφέρει τεχνογνωσία και καλές πρακτικές
στη Βιβλιοθήκη.
Στη Διεύθυνση Βιβλιοθήκης ανήκει και το Τμήμα Εκδόσεων και Τυπογραφείου. Στις αρμοδιότητες του Τμή-
ματος περιλαμβάνονται το σύνολο των δραστηριοτήτων
που απαιτούνται για την υλοποίηση των Πανεπιστημιακών Εκδόσεων.
Ιδρυματικό Αποθετήριο Πανεπιστημίου Δυτικής Αττικής «ΠΟΛΥΝΟΗ»
Το Ιδρυματικό Αποθετήριο (I.A.) «Πολυνόη» (“Polynoe”)
του Πανεπιστημίου Δυτικής Αττικής αποτελεί υποδομή
οργανωμένου ψηφιακού περιεχομένου η οποία δημιουργήθηκε με στόχο τη συγκέντρωση, την τεκμηρίωση
και την προβολή της επιστημονικής παραγωγής του
Ιδρύματος.
Σε αυτό καταχωρίζονται με συστηματικό τρόπο, ακολουθώντας τη διεθνή πρακτική και τα διεθνή πρότυπα, τεκμή-
ρια από το σύνολο της εκπαιδευτικής ερευνητικής αλλά και
της διοικητικής δραστηριότητας του Ιδρύματος, καθώς και
ειδικού τύπου συλλογές όταν αυτό κρίνεται σκόπιμο.
Το υλικό αυτό είναι ταξινομημένο σε συλλογές ανά
γνωστικό αντικείμενο ή θεματική κατηγορία και για κάθε
περίπτωση υλικού δημιουργείται ψηφιακή καταχώριση
με κατάλληλα περιγραφικά μεταδεδομένα, η οποία συνδέεται με το αντίστοιχο ψηφιακό αρχείο που έχει κατα-
τεθεί. Στην πρώτη φάση λειτουργίας του Ι.Α. «Πολυνόη»
κατατίθενται υποχρεωτικά οι πτυχιακές, διπλωματικές
και μεταπτυχιακές εργασίες και διδακτορικές διατριβές
που εκπονούνται από τους φοιτητές του Πανεπιστημίου
Δυτικής Αττικής. Στην επόμενη φάση λειτουργίας του
Ι.Α. θα πραγματοποιείται η διαχείριση της ερευνητικής
παραγωγής της Ακαδημαϊκής Κοινότητας του Ιδρύματος
ήτοι, επιστημονικά άρθρα, μελέτες, πατέντες κ.λπ.
Το σύνολο του καταχωρισμένου υλικού διατίθεται
στην Ακαδημαϊκή Κοινότητα και το ευρύ κοινό μέσω του
Διαδικτύου, σύμφωνα με τους κανόνες που διέπουν την
Ανοικτή Πρόσβαση (Open Access), τις σχετικές άδειες
χρήσης και τα ανοιχτά δεδομένα (Open Data).
Η Βιβλιοθήκη του Ιδρύματος και τα επιφορτισμένα με
αυτό το ρόλο στελέχη της έχουν την ευθύνη της διαχείρισης της ψηφιακής συλλογής του Ι.Α. ήτοι, του ελέγχου,
της αποδοχής των καταθέσεων και της εξασφάλισης της
ακεραιότητας της συλλογής και της ισότιμης πρόσβασης
σ’ αυτήν.
3.2 Διαδικασία διαπίστευσης χρηστών.
Η διαδικασία διαπίστευσης των χρηστών περιγράφεται
στο εγχειρίδιο χρήσης Open eClass και Moodle αντιστοίχως, των εκπαιδευτών/τριών και των εκπαιδευομένων,
τα οποία είναι αναρτημένα στην κεντρική ιστοσελίδα
του Πανεπιστημίου και στην ιστοσελίδα του κάθε Π.Μ.Σ.
3.3 Δικαιώματα πρόσβασης ανά κατηγορία χρήστη
(διδάσκων/ουσα, φοιτητής/τρια, επόπτης/τρια, τεχνικό
και λοιπό προσωπικό).
Τα δικαιώματα πρόσβασης ανά κατηγορία χρήστη
περιγράφονται στο εγχειρίδιο χρήσης Open eClass και
Moodle αντίστοιχα των εκπαιδευτών/τριων και εκπαιδευομένων τα οποία είναι αναρτημένα στην κεντρική
ιστοσελίδα του Πανεπιστημίου και στην ιστοσελίδα του
κάθε Π.Μ.Σ.
3.4 Παροχή κατάλληλης πρόσβασης φοιτητών/τριών
που πλήττονται από αναπηρία, ασθένεια και άλλες ειδικές περιστάσεις.
Σύμφωνα με το Στρατηγικό Σχέδιο (πράξη Συμβουλίου
Διοίκησης υπ’ αρ. 11/28-12-2023, θέμα 15ο: «Στρατηγικός Σχέδιο Πανεπιστημίου Δυτικής Αττικής για τα Έτη
2024 - 2027» ΑΔΑ ΡΠ3Π46Μ9ΞΗ-ΟΚΒ) για φοιτητές/τριες
με αναπηρίες στην εξ αποστάσεως εκπαίδευση το Πανεπιστήμιο Δυτικής Αττικής δεσμεύεται να παρέχει ένα
περιβάλλον μάθησης χωρίς αποκλεισμούς και δίκαια
για όλους τους φοιτητές/τριες, συμπεριλαμβανομένων
εκείνων με αναπηρίες. Το Στρατηγικό Σχέδιο του ΠΑ.Δ.Α.
για φοιτητές/τριες με αναπηρίες στην εξ αποστάσεως
εκπαίδευση στοχεύει να διασφαλίσει ότι κάθε φοιτητής
και φοιτήτρια μπορεί να συμμετέχει πλήρως, να συμμετέχει και να παρουσιάζει επιδόσεις σύμφωνα με τις
δυνατότητές του (δείτε και https://str.uniwa.gr/stratigiki/
stratigikos-programmatismos-pa-d-a-2024-2027/).
Για να το πετύχουμε αυτό, προτεραιότητα στους ακόλουθους βασικούς τομείς: προσβασιμότητα, εξατομικευ-
μένη υποστήριξη και προληπτική επικοινωνία.
Συγκεκριμένα:
i. Προσβασιμότητα
Οι ηλεκτρονικές πλατφόρμες και το υλικό εξ αποστάσεως εκπαίδευσης είναι προσβάσιμες σε φοιτητές/τριες με
διαφορετικές αναπηρίες, διασφαλίζοντας συμβατότητα
με προγράμματα ανάγνωσης οθόνης, επιλογές υποτίτλων
και εναλλακτικές μορφές. Οι ηλεκτρονικές πλατφόρμες
σε επίπεδο οθονών και λειτουργικότητας υποστηρίζουν
τις προδιαγραφές προσβασιμότητας WCAG 2.0 (https://
www.w3.org/WAI/standards-guidelines/wcag/) στο επίπεδο AA.
ii. Εξατομικευμένη υποστήριξη
Στο ΠΑ.Δ.Α. προσφέρονται εξατομικευμένες υπηρεσίες υποστήριξης, όπως το Τμήμα Διασύνδεσης,
Διαμεσολάβησης και Καινοτομίας, η Μονάδα Ισότιμης
Πρόσβασης Ατόμων με Αναπηρία και Ατόμων Ειδικές
Εκπαιδευτικές Ανάγκες, το Τμήμα Ψυχολογικής και Συμβουλευτικής Υποστήριξης και το Γραφείο Συνηγόρου του
Φοιτητή, υποστηρικτικές τεχνολογίες, και εξειδικευμένα
φροντιστήρια προσαρμοσμένα στις μοναδικές ανάγκες
κάθε φοιτητή/τριας. Ταυτόχρονα, η Μονάδα Ψηφιακής
Διακυβέρνησης, διασφαλίζει την προσβασιμότητα των
χρησιμοποιούμενων πληροφοριακών συστημάτων και
πλατφορμών για την υποστήριξη της εξ’ αποστάσεως
εκπαίδευσης.
iii. Προληπτική επικοινωνία
Έχουν δημιουργηθεί σαφείς δίαυλοι προληπτικής
επικοινωνίας, ενισχύοντας τη συνεργασία μεταξύ καθηγητών/τριών, υπηρεσιών αναπηρίας και φοιτητών/
τριών, για να αντιμετωπιστούν τυχόν ανησυχίες, να
παρέχονται έγκαιρα σχόλια ώστε να γίνουν οι απαραίτητες προσαρμογές. Μέσω αυτού του στρατηγικού
σχεδίου, το ΠΑ.Δ.Α. στοχεύει να δώσει τη δυνατότητα
στους φοιτητές και στις φοιτήτριες με αναπηρίες να
αξιοποιήσουν πλήρως τις δυνατότητές τους, προωθώντας μια ουσιαστική και ταυτόχρονα ενδυναμωτική
και συμπεριληπτική εξ αποστάσεως εκπαίδευση για
όλους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Άρθρο 4
ΤΕΧΝΟΛΟΓΙΚΕΣ ΥΠΟΔΟΜΕΣ, ΤΕΧΝΙΚΗ
ΥΠΟΣΤΗΡΙΞΗ, ΣΥΝΤΗΡΗΣΗ ΚΑΙ ΑΝΑΒΑΘΜΙΣΗ
ΤΩΝ ΥΠΟΔΟΜΩΝ ΚΑΙ ΤΩΝ ΤΕΧΝΟΛΟΓΙΩΝ
4.1 Τεκμηρίωση υλικοτεχνικής υποδομής
Το Πανεπιστήμιο Δυτικής Αττικής, διαθέτει δύο (2)
datacenters, ένα στην Πανεπιστημιούπολη Αρχαίου Ελαιώνα και ένα στην Πανεπιστημιούπολη Άλσους Αιγάλεω,
που εξυπηρετούν τη λειτουργία του δικτύου δεδομένων,
των παρεχόμενων ψηφιακών υπηρεσιών και την λειτουργία των εφαρμογών που υποστηρίζουν τη λειτουργία
των Διοικητικών Υπηρεσιών.
Τα δύο datacenters λειτουργούν με ελεγχόμενες συνθήκες θερμοκρασίας χώρου (με εγκατάσταση κατάλλη-
λου εξοπλισμού κλιματισμού) και με αδιάλειπτη παροχή
ενέργειας, η οποία εξασφαλίζεται με την ύπαρξη των
απαραίτητων UPS και μίας γεννήτριας ανά datacenter, με
τους περιορισμούς της αυτονομίας λειτουργίας της κάθε
γεννήτριας. Το ΠΑ.Δ.Α. λαμβάνει αντίγραφα ασφαλείας
σε καθορισμένα χρονικά διαστήματα, τα οποία καθορίζονται από την κρισιμότητα της εφαρμογής/υπηρεσίας,
καθώς και το ρυθμό αύξησης των δεδομένων. Τα αντίγραφα φυλάσσονται σε χώρο διαφορετικό από αυτό των
εγκατεστημένων εφαρμογών/υπηρεσιών.
Το ΠΑ.Δ.Α. χρησιμοποιεί τις υπηρεσίες του Microsoft
Office 365 για webmail, OneDrive, Ms teams κ.λπ. που παρέχονται σύμφωνα με τους όρους που προκύπτουν από
τις άδειες χρήσης A1 και A3 που διαθέτει το Πανεπιστήμιο. H διαθεσιμότητα των υπηρεσιών ακολουθεί τα SLA
της Microsoft για τις παρεχόμενες υπηρεσίες, σύμφωνα
με τις διαθέσιμες από το Πανεπιστήμιο άδειες χρήσης.
Για τις ανάγκες τις ασύγχρονης εκπαίδευσης είναι διαθέσιμες οι πλατφόρμες moodle και eclass με τα σχετικά
εργαλεία υποστήριξης.
Το δίκτυο κορμού της Πανεπιστημιούπολης Αρχαίου
Ελαιώνα και της Πανεπιστημιούπολης Άλσους Αιγάλεω
συνδέονται με τον κεντρικό κόμβο του ΕΔΕΤ, με ταχύτητα 1Gb και με δυνατότητα αναβάθμισης στα 10Gb. Τα
περιφερειακά κτίρια συνδέονται με τα datacenters με
διπλές οπτικές συνδέσεις των 10GB. Οι τελικοί χρήστες
συνδέονται με ταχύτητες της τάξης του 1Gbps.
Αναλυτικότερα, σχετικά με την υλικοτεχνική υποδομή
του ΠΑ.Δ.Α. και ιδίως την καταλληλότητα και επάρκεια
των ψηφιακών υποδομών για την οργάνωση Π.Μ.Σ. με
μεθόδους εξ αποστάσεως εκπαίδευσης, στο Πανεπιστήμιο λειτουργεί κεντρική υπολογιστική και αποθηκευτική
υποδομή με τα παρακάτω χαρακτηριστικά:
Α) Υποδομές Δικτύου
Στο ΠΑ.Δ.Α. οι εκπαιδευτικές, ερευνητικές και διοικητικές δραστηριότητες υποστηρίζονται από τεχνολογίες
τελευταίας γενιάς που συνεχώς αναβαθμίζονται. Επιπλέον, έχει ολοκληρωθεί η διασύνδεση του συνόλου των
κτιριακών συγκροτημάτων με ζεύξεις υψηλής χωρητικότητας σε ένα ενιαίο δίκτυο, όσον αφορά στη διευθυν-
σιοδότηση και διαχείριση.
Β) Δίκτυο κορμού
Στο ΠΑ.Δ.Α. το δίκτυο κορμού και πρόσβασης λειτουργεί ομοιογενώς υπό κεντρική διαχείριση. Στις Πα-
νεπιστημιουπόλεις του ΠΑ.Δ.Α., έχουν δημιουργηθεί
διασυνδέσεις μέσω οπτικών ινών σε ένα ενιαίο δίκτυο
με κοινή κεντρική διαχείριση και ηλεκτρονικές υπηρεσίες, αξιοποιώντας τις υποδομές οπτικών ινών του ΕΔΥΤΕ.
Γ) Ενσύρματο δίκτυο
Στα κτήρια του ΠΑ.Δ.Α. υπάρχει δομημένη καλωδίωση,
με τεχνολογίες νέας γενιάς, σύμφωνα με τα ισχύοντα
πρότυπα, παρέχοντας τη δυνατότητα στα μέλη της κοινότητας για γρήγορη και ασφαλή πρόσβαση στις ηλε-
κτρονικές υπηρεσίες.
Δ) Ασύρματο δίκτυο
Στο ΠΑ.Δ.Α. λειτουργεί ενιαίο δίκτυο ασύρματης πρόσβασης στο σύνολο του Ιδρύματος. Το νέας τεχνολογίας
ασύρματο δίκτυο καλύπτει πλήρως τους εσωτερικούς
και εξωτερικούς χώρους των εγκαταστάσεων, με ενιαία
διαχείριση.
Ε) Datacenter
Το ΠΑ.Δ.Α., διαθέτει δύο (2) datacenters, ένα στην Πανεπιστημιούπολη Αρχαίου Ελαιώνα και ένα στην Πανεπι-
στημιούπολη Άλσους Αιγάλεω, σε πλήρη λειτουργία και
αποθηκευτική υποδομή τελευταίας τεχνολογίας, παρέχοντας αυξημένη αξιοπιστία, μεγαλύτερη ασφάλεια και
υψηλότερες επιδόσεις.
Η σύνδεση του datacenter γίνεται με πολλαπλές
οδεύσεις οπτικών ινών, χωρητικότητας της τάξης των
100Gbps με το δίκτυο κορμού του Πανεπιστημίου και
1Gbps, με το δίκτυο του ΕΔΥΤΕ και το Διαδίκτυο, ώστε
να ικανοποιούνται πλήρως οι παρούσες και μελλοντικές
ανάγκες σε χωρητικότητα, αξιοπιστία και διαθεσιμότητα.
ΣΤ) Κάλυψη ενεργειακών αναγκών
Στην Πανεπιστημιούπολη Άλσους Αιγάλεω έχουν
εγκατασταθεί: ένα φωτοβολταϊκό σύστημα ισχύος 2KW
και μία ανεμογεννήτρια οριζοντίου άξονα ισχύος 1KW.
Στην Πανεπιστημιούπολη Αρχαίου Ελαιώνα έχουν εγκατασταθεί:
- Δύο (2) Φωτοβολταϊκά συστήματα, ισχύος 1KWp
- Φωτοβολταϊκό σύστημα ισχύος 3KWp, που χρησιμεύει επίσης για φόρτιση Ηλεκτρικών Οχημάτων.
- Επιπλέον, υπάρχει επίσης εγκατεστημένη μία ανεμογεννήτρια ισχύος 1KW, οριζοντίου άξονα, χαμηλού
θορύβου, ικανή να παράγει ενέργεια σε χαμηλές ταχύτητες ανέμου.
Ο σταθμός Συμπαραγωγής Hλεκτρισμού-Θερμότητας
Υψηλής Απόδοσης (ΣΗΘΥΑ) του Πανεπιστημίου, παρέχει
600 KW μέγιστης ηλεκτρικής ισχύος, 650 KW θερμότητας
και σχεδόν 850 KW ψύξης. Σύμφωνα με τα δεδομένα,
η παραγωγή της μονάδας ΣΗΘΥΑ καλύπτει σημαντικό
μέρος των ενεργειακών αναγκών του Πανεπιστημίου.
Τέλος, η μονάδα είναι επίσης ενσωματωμένη σε μια
δεξαμενή αποθήκευσης ζεστού νερού, που χρησιμοποιείται κυρίως για την τροφοδοσία των λεβήτων των
αντίστοιχων κτιρίων σε περίπτωση εξαιρετικά κρύων
ημερών.
Τα παραπάνω αυξάνουν τις υπολογιστικές δυνατότητες του Πανεπιστημίου και στηρίζουν την πλήρη ψηφι-
οποιήση του.
4.2 Τεχνική υποστήριξη
Το Ίδρυμα παρέχει τις ακόλουθες υπηρεσίες τεχνικής
υποστήριξης:
Α) Μονάδα Ψηφιακής Διακυβέρνησης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Αποστολή της Μονάδας Ψηφιακής Διακυβέρνησης είναι η ψηφιακή διακυβέρνηση εντός του Πανεπιστημίου,
η αξιοποίηση των Τεχνολογιών Πληροφοριών και Επικοινωνίας, η απλούστευση των διαδικασιών και ο συντονι-
σμός της υλοποίησης δράσεων ψηφιακού μετασχηματισμού που καλύπτουν το σύνολο των δραστηριοτήτων
του Ιδρύματος και εξασφαλίζουν την εύρυθμη και αποτελεσματική λειτουργία των διοικητικών, ακαδημαϊκών και
ερευνητικών μονάδων αυτού, σύμφωνα με τις αρχές, το
πλαίσιο και τις κατευθύνσεις της Βίβλου Ψηφιακού Μετασχηματισμού του άρθρου 5 του ν. 4727/2020 (Α’ 184). Στη
Μονάδα Ψηφιακής Διακυβέρνησης υπάγεται το Γραφείο
Τεχνολογιών Πληροφορικής στην Εκπαίδευση (Τ.Π.Ε.).
Για κάθε Π.Μ.Σ. που οργανώνεται με μεθόδους εξ
αποστάσεως εκπαίδευσης με απόφαση του αρμόδιου
συλλογικού οργάνου του Π.Μ.Σ. ορίζεται ένα (1) φυσικό
πρόσωπο ως Υπεύθυνος/η Διαχείρισης ολοκληρωμένου
συστήματος τηλεκπαίδευσης, ο/η οποίος/α διαθέτει την
απαιτούμενη τεχνογνωσία για την υποστήριξη των διδασκόντων/ουσών και των φοιτητών/τριών του Π.Μ.Σ. κατά
τη χρήση του συστήματος τηλεκπαίδευσης. Τα στοιχεία
του/της Υπεύθυνου/ης για κάθε Π.Μ.Σ. κοινοποιούνται
προς τους/τις χρήστες/ριες του ολοκληρωμένου συστήματος τηλεκπαίδευσης.
Ο/Η Υπεύθυνος/η Διαχείρισης ολοκληρωμένου συστήματος τηλεκπαίδευσης θα συντονίζεται από το στέλεχος
πληροφορικής της Μονάδα Ψηφιακής Διακυβέρνησης.
Επιπλέον, θα έχει τις ίδιες αρμοδιότητες με αυτές του
στελέχους της Μονάδα Ψηφιακής Διακυβέρνησης, αλλά
θα περιορίζεται σε επίπεδο ενός Π.Μ.Σ. Συγκεκριμένα,
θα παρέχει τεχνική υποστήριξη στους/στις διδάσκοντες/
ουσες του κάθε Π.Μ.Σ. μεταφορτώνοντας στην εξ αποστάσεως πλατφόρμα εκπαιδευτικό υλικό (π.χ. διαφάνειες
παρουσιάσεων, link μαγνητοσκοπημένων διαλέξεων,
σημειώσεις), διάφορες ανακοινώσεις και θα αναρτά τα
θέματα των εξετάσεων.
Ο/Η Υπεύθυνος/η Διαχείρισης ολοκληρωμένου συστήματος τηλεκπαίδευσης του κάθε Π.Μ.Σ., σε περί-
πτωση που προκύψει ένα ζήτημα το οποίο δεν έχει τη
δυνατότητα να το επιλύσει, μπορεί να συμβουλευτεί το
εγχειρίδιο χρήσης της εξ αποστάσεως πλατφόρμας και
να απευθυνθεί στον/ην υπάλληλο της Μονάδα Ψηφιακής
Διακυβέρνησης.
Επίσης, κατά διαστήματα διεξάγονται ενημερωτικά σεμινάρια της Μονάδα Ψηφιακής Διακυβέρνησης με τους/
τις υπεύθυνους/ες διαχείρισης του κάθε Π.Μ.Σ. σχετικά
με τις αναβαθμίσεις λειτουργιών της πλατφόρμας.
Β) Τμήμα Δικτύων και Επικοινωνιών
Το Τμήμα Δικτύων και Επικοινωνιών υπό τη Διεύθυνση
Πληροφορικής, Μηχανοργάνωσης, Δικτυακών Υποδομών και Υπηρεσιών είναι αρμόδιο για την εγκατάσταση,
λειτουργία, διαχείριση, ανάπτυξη και υποστήριξη κεντρικών υποδομών πληροφορικής και επικοινωνιών, υπο-
λογιστικών συστημάτων και διαδικτυακών υπηρεσιών.
Γ) Τμήμα Συντήρησης Υπολογιστών και Περιφερειακού Εξοπλισμού
Το Τμήμα Συντήρησης Υπολογιστών και Περιφερειακού Εξοπλισμού είναι αρμόδιο για την τεχνική υπο-
στήριξη, εγκατάσταση, συντήρηση και απρόσκοπτη
λειτουργία του συνόλου του πληροφορικού (ηλεκτρονικών υπολογιστών και των περιφερειακών τους) και του
οπτικοακουστικού εξοπλισμού του ιδρύματος.
Δ) Γραφείο Υποστήριξης Χρηστών και Γραφείο Υποστήριξης Ιστοσελίδας
Το Γραφείο Υποστήριξης Χρηστών (Helpdesk) λειτουργεί με σκοπό την εξυπηρέτηση (με e-mail, τηλεφωνικά
κ.λπ.) όλων των χρηστών της Ακαδημαϊκής κοινότητας
του Πανεπιστημίου για θέματα λειτουργίας των ηλεκτρονικών υπηρεσιών-εφαρμογών του Ιδρύματος, όπως:
- Χρήση ηλεκτρονικών υπηρεσιών (e-mail, vpn κ.τ.λ.).
- Χρήση εφαρμογών των χρηστών του Ιδρύματος (Φοιτητολόγιο, eclass, moodle κ.ά.).
- Επίλυση θεμάτων λειτουργίας υπολογιστών, τηλεφωνικών συσκευών και εξοπλισμού γραφείων των χρηστών
του Ιδρύματος.
Το Γραφείο Υποστήριξης Ιστοσελίδας έχει ως αντικείμενο την ενημέρωση της κεντρικής ιστοσελίδας του
Πανεπιστημίου. Για την εκπλήρωση των αρμοδιοτήτων
του, συνεργάζεται και υποστηρίζει τα Τμήματα Παρακολούθησης Νομοθεσίας και Επικαιροποίησης Θεσμικών
Αποφάσεων και Ιστοσελίδας, της Διεύθυνσης Ακαδημαϊκών Υποθέσεων και Διεθνών και Δημοσίων Σχέσεων.
Άρθρο 5
ΔΙΑΔΙΚΑΣΙΑ ΕΚΠΑΙΔΕΥΤΙΚΗΣ ΥΠΟΣΤΗΡΙΞΗΣ ΤΩΝ
ΦΟΙΤΗΤΩΝ/ΤΡΙΩΝ
5.1 Μονάδα Ισότιμης Πρόσβασης Ατόμων με Αναπηρία και Ατόμων Ειδικές Εκπαιδευτικές Ανάγκες
Η Μονάδα Ισότιμης Πρόσβασης Ατόμων με Αναπηρία
και Ατόμων Ειδικές Εκπαιδευτικές Ανάγκες εντάσσεται
στην αρμοδιότητα της Διεύθυνσης Φοιτητικής Μέριμνας
και ειδικότερα στο Τμήμα Διασύνδεσης, Διαμεσολάβησης και Καινοτομίας. Αρμοδιότητά της είναι η εξασφά-
λιση της πλήρους συμμετοχής των μελών της πανεπιστημιακής κοινότητας, που είναι άτομα με αναπηρία και
άτομα με ειδικές εκπαιδευτικές ανάγκες στο σύνολο των
εκπαιδευτικών, ερευνητικών και διοικητικών δραστηριοτήτων που διεξάγονται από το ΠΑ.Δ.Α.
Η Μονάδα Ισότιμης Πρόσβασης ατόμων με αναπηρία
και ατόμων με ειδικές εκπαιδευτικές ανάγκες ορίζεται ως
Σημείο Αναφοράς του Ιδρύματος (δείτε πράξη Συμβουλίου Διοίκησης υπ’ αρ. 11/28-12-2023, θέμα 15ο: «Στρατη-
γικός Σχέδιο Πανεπιστημίου Δυτικής Αττικής για τα Έτη
2024 - 2027» ΑΔΑ ΡΠ3Π46Μ9ΞΗ-ΟΚΒ) για την παρακολούθηση της εφαρμογής των σχετικών προβλέψεων της
Σύμβασης των Ηνωμένων Εθνών για τα δικαιώματα των
ατόμων με αναπηρία και τη σύνταξη και υποβολή στο
Επιμέρους Σημείο Αναφοράς του Υπουργείου Παιδείας
και Θρησκευμάτων του άρθρου 71 του ν. 4488/2017
(Α’ 137) προτάσεων και νομοθετικών ρυθμίσεων βέλτιστης εφαρμογής της Σύμβασης στα Α.Ε.Ι. και ετήσιας
έκθεσης προόδου και τη διενέργεια διαβούλευσης με τα
μέλη με αναπηρία της ακαδημαϊκής κοινότητας για τα
παραπάνω θέματα. Η μονάδα στελεχώνεται κατά προτεραιότητα από επιστημονικό προσωπικό με εμπειρία σε
ζητήματα φυσικής προσβασιμότητας, ψηφιακής προσβασιμότητας και αναπηρίας, άλλως με προσωπικό που
εκπαιδεύεται καταλλήλως στα ως άνω ζητήματα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Οι άλλες μονάδες του Πανεπιστημίου υποχρεούνται να
συνεργάζονται με τη Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές
ανάγκες για θέματα που εμπίπτουν στις αρμοδιότητές
της.
5.2 Τμήμα Ψυχολογικής και Συμβουλευτικής Υποστήριξης
Στην Διεύθυνση Φοιτητικής Μέριμνας εντάσσεται και
το Τμήμα Ψυχολογικής και Συμβουλευτικής Υποστήριξης, το οποίο είναι αρμόδιο για την ψυχοκοινωνική
υποστήριξη των μελών της ακαδημαϊκής κοινότητας του
Ιδρύματος, ιδίως των φοιτητών, με στόχο την πρόληψη
ή αντιμετώπιση ψυχολογικών και ψυχοκοινωνικών προβλημάτων. Το έργο του εν λόγω τμήματος επιτελείται με
την παροχή ενός πλέγματος ποικιλόμορφων υπηρεσιών
Ψυχολογικής και Συμβουλευτικής υποστήριξης προς όλη
την ακαδημαϊκή κοινότητα (προπτυχιακούς και μεταπτυχιακούς φοιτητές, υποψήφιους διδάκτορες, μέλη Δ.Ε.Π.,
Ε.ΔΙ.Π., Ε.Τ.Ε.Π. και Διοικητικού Προσωπικού) από ειδικευμένο και έμπειρο προσωπικό.
Ο κύριος στόχος των υπηρεσιών αυτών είναι να διευκολύνουν τη φοίτηση και να υποστηρίξουν τους φοι-
τητές και τις φοιτήτριες που αντιμετωπίζουν δυσκολίες
προσαρμογής ή άλλες ψυχοκοινωνικές ή αναπτυξιακές
δυσκολίες, να αποτρέψουν την εγκατάλειψη των σπουδών και να προαγάγουν την έγκαιρη αποφοίτηση. Οι
υπηρεσίες αυτές επιδιώκουν επίσης να ενισχύσουν την
ικανοποίηση των φοιτητών/ριών από τις σπουδές τους
στο ΠΑ.Δ.Α., να προωθήσουν τη διατήρηση και βελτίωση της ψυχικής τους ευεξίας και, γενικότερα, να συμ-
βάλουν στην αναβάθμιση της ποιότητας ζωής όλης της
ακαδημαϊκής κοινότητας, μέσω της καλλιέργειας και ενδυνάμωσης θετικών συναισθημάτων και λειτουργικών
στάσεων, καθώς και μέσω της ανάπτυξης απαραίτητων
ακαδημαϊκών, συναισθηματικών και διαπροσωπικών
δεξιοτήτων. Επιπρόσθετα, επιδιώκεται η ενδυνάμωση
της ψυχικής ανθεκτικότητας των φοιτητών/ριών, η οποία
αναφέρεται στη διαδικασία της θετικής προσαρμογής
παρά τις όποιες αντίξοες συνθήκες.
Το ειδικευμένο προσωπικό που παρέχει αυτές τις
υπηρεσίες μπορεί να βοηθήσει τους ενδιαφερόμενους
φοιτητές και φοιτήτριες να αντιμετωπίσουν προβλήματα
και δυσκολίες που σχετίζονται τόσο με τα ιδιαίτερα αναπτυξιακά χαρακτηριστικά της μετεφηβικής περιόδου,
όσο και με την προσαρμογή στις ιδιαίτερες απαιτήσεις
του ακαδημαϊκού περιβάλλοντος. Επιπλέον, οι υπηρεσίες
αυτές απευθύνονται και σε φοιτητές/ήτριες μεγαλύτερης
ηλικίας, πολλοί εκ των οποίων εργάζονται ή/και είναι
γονείς, και για τους οποίους η φοίτηση παρουσιάζει διαφορετικές και ιδιαίτερες προκλήσεις. Τέλος, οι υπηρεσίες
αυτές απευθύνονται σε φοιτητές/ήτριες με αναπηρία,
ειδικές εκπαιδευτικές ανάγκες ή προβλήματα ψυχικής
υγείας, που χρήζουν ιδιαίτερης υποστήριξης για την
αποτελεσματική και επιτυχή φοίτηση στο Πανεπιστήμιο.
Συγκεκριμένα, η ψυχοκοινωνική υποστήριξη παρέχεται με τους ακόλουθους τρόπους.
Παροχή υπηρεσιών ψυχοκοινωνικής υποστήριξης
όλων των μελών της ακαδημαϊκής κοινότητας, με την
παροχή υπηρεσιών:
Α) Προς τους φοιτητές/τριες
- Ατομική ή ομαδική ψυχολογική - συμβουλευτική
υποστήριξη σε θέματα όπως:
α) Ψυχολογικά προβλήματα (π.χ. μειωμένη ακαδημαϊκή απόδοση, έλλειψη κινήτρου, ψυχοσωματικά προβλή-
ματα, αυξημένο άγχος, δυσκολίες στις διαπροσωπικές
και κοινωνικές σχέσεις, κ.ά.),
β)  ψυχοκοινωνικά προβλήματα και προβλήματα
σπουδών και φοιτητικής ζωής (π.χ. δυσκολίες στην επιτυχή παρακολούθηση των μαθημάτων, δυσκολίες προ-
σαρμογής στη φοιτητική ζωή, δυσκολίες ανταπόκρισης
στις ακαδημαϊκές απαιτήσεις, κ.ά.).
- Στήριξη φοιτητών με αναπηρίες (κίνησης, ακοής,
όρασης) και/ή ειδικές εκπαιδευτικές ανάγκες(π.χ. γενικές
μαθησιακές δυσκολίες, ειδικές μαθησιακές δυσκολίες/
δυσλεξία, Διαταραχή Ελλειμματικής Προσοχής-Υπερκινητικότητας, Διαταραχή Αυτιστικού Φάσματος, κ.ά.) για
την προσαρμογή τους στο πανεπιστημιακό περιβάλλον,
με παράλληλη εφαρμογή κατάλληλων ρυθμίσεων στο
ακαδημαϊκό πλαίσιο έτσι ώστε να εξασφαλίζεται η αποτελεσματική ένταξη και η ισότιμη συμμετοχή τους στις
σπουδές και στην ακαδημαϊκή ζωή μέσα στην ευρύτερη
κοινότητα του ΠΑ.Δ.Α.
- Ενημέρωση και ψυχοκοινωνική υποστήριξη ατόμων
άλλων ευπαθών κοινωνικών ομάδων (χρήστες ουσιών,
ατόμων με ψυχιατρικά προβλήματα, αλλοδαπών, κ.λ.π.)
για την καλύτερη αντιμετώπιση των δυσκολιών προσαρμογής στο φοιτητικό περιβάλλον και την ανάπτυξη των
κοινωνικών και επικοινωνιακών δεξιοτήτων τους.
- Tηλεσυμβουλευτική προς τους φοιτητές που για τον
οποιοδήποτε λόγο δυσκολεύονται να προσέλθουν στο
Τμήμα, αλλά ενδιαφέρονται για την παροχή της υπηρεσίας.
- Οργάνωση και διευκόλυνση ομάδων αυτοβοήθειας.
Β) Προς τους διοικητικούς υπαλλήλους και το εκπαιδευτικό και ερευνητικό προσωπικό:
- Ατομική ή ομαδική Ψυχολογική - Συμβουλευτική
υποστήριξη σε προσωπικά θέματα που είναι πιθανόν
να επηρεάσουν τόσο την εργασία τους όσο και την προσωπική τους ζωή.
- Ενημέρωση και συνεργασία των tutors (Ακαδημαϊκοί
Σύμβουλοι των φοιτητών/τριών)με το αρμόδιο προσωπικό του τμήματος, γύρω από ζητήματα που άπτονται της
καλύτερης αντιμετώπισης των φοιτητών/τριών οι οποίοι
παρουσιάζουν κάποιες ιδιαιτερότητες (ΑμεΑ, άτομα με
ψυχιατρικά προβλήματα, ψυχολογικά προβλήματα, καθώς και δυσκολίες στη συμπεριφορά, επικοινωνία και
προσαρμογή).
- Ενημέρωση και ευαισθητοποίηση όλων των μελών
του ΠΑ.Δ.Α. σε θέματα ψυχοκοινωνικής υγείας, με τη
διοργάνωση σεμιναρίων, ανοιχτών παρεμβάσεων και
θεματικά επικεντρωμένων διαλέξεων και ημερίδων προς
όλη την ακαδημαϊκή κοινότητα για την καταπολέμηση
του δισταγμού αναζήτησης ψυχοκοινωνικής υποστήριξης εκ μέρους των φοιτητών/ριών που την έχουν ανάγκη
και του «στίγματος» εκ μέρους της ακαδημαϊκής κοινότητας απέναντι στους φοιτητές με αναπηρία, προβλήματα
ψυχικής υγείας και/ή ειδικές εκπαιδευτικές ανάγκες, έκδοση και διάχυση ενημερωτικού υλικού, κ.λ.π.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
- Ανάπτυξη δικτύου συνεργασίας με όλες τις υπηρεσίες
και τα τμήματα του ΠΑ.Δ.Α. και με αρμόδιους φορείς της
Πρωτοβάθμιας Περίθαλψης Ψυχικής Υγείας (νοσοκομεία, κέντρα ψυχικής υγείας, ΚΕΘΕΑ, ΟΚΑΝΑ, και άλλους
φορείς),την τοπική αυτοδιοίκηση και τα συλλογικά όργανα των ΑμεΑ (Ομοσπονδία Κωφών Ελλάδος, Σωματείο
Διερμηνέων Ελληνικής Γλώσσας, Ομοσπονδίες ατόμων
με προβλήματα όρασης, ατόμων με κινητικά προβλήματα, Πανελλήνιο Σωματείο Ατόμων με ΔΕΠ-Υ ADHD
Hellas,Ελληνική Εταιρεία Δυσλεξίας, Ελληνική Εταιρεία
Προστασίας Αυτιστικών Ατόμων, κ.λ.π.)
- Διερεύνηση και αξιολόγηση των ψυχοκοινωνικών
προβλημάτων των φοιτητών με τη διεξαγωγή ερευνών.
Τη δημιουργία και ενημέρωση ηλεκτρονικού αρχείου
επισκέψεων των φοιτητών και του προσωπικού του Ιδρύματος, τήρηση βιβλίου κινήσεως, τακτικός έλεγχος και
ενημέρωση της ιστοσελίδας του Τμήματος.
- Την οργάνωση διεπιστημονικών συναντήσεων των
μελών του τμήματος σε τακτική βάση.
- Κάθε άλλη αρμοδιότητα που προβλέπεται από τις
σχετικές διατάξεις της εκάστοτε ισχύουσας νομοθεσίας
τον Εσωτερικό Κανονισμό του ΠΑ.Δ.Α.
5.3 Τμήμα Διασύνδεσης, Διαμεσολάβησης και Καινοτομίας
Το Τμήμα Διασύνδεσης, Διαμεσολάβησης και Καινοτομίας του Πανεπιστημίου προσφέρει υπηρεσίες προς τους
φοιτητές και αποφοίτους του Ιδρύματος και προς την
Ακαδημαϊκή κοινότητα, καθώς και η συνεργασία με επιχειρήσεις Ιδιωτικού και Δημοσίου Τομέα, Οργανισμούς,
Τοπικής Αυτοδιοίκησης και Συλλογικούς Φορείς, για την
επίτευξη των παρακάτω σκοπών:
α) Τη διασύνδεση, διαμεσολάβηση μεταξύ του Ιδρύματος και φορέων εκπαίδευσης, έρευνας, παραγωγής
και υπηρεσιών με τους φοιτητές/αποφοίτους του Ιδρύματος και
β) την προαγωγή της καινοτομίας και επιχειρηματικότητας.
Ειδικότερα, το Τμήμα έχει ως στόχο:
α) Την υποστήριξη της ένταξης των φοιτητών και
αποφοίτων του Πανεπιστημίου στην αγορά εργασίας
(συμπεριλαμβανομένου και του επιχειρείν),
β) την παρακολούθηση της πορείας των αποφοίτων
μέσω συστηματικής καταγραφής δεδομένων της αγοράς εργασίας, τα οποία λαμβάνονται υπόψη από την
διοίκηση για τη διαμόρφωση του αναπτυξιακού προγραμματισμού της,
γ) την προώθηση της νεανικής καινοτόμου επιχειρηματικότητας.
Το Τμήμα ακολουθεί σε καθένα από τους τομείς ευθύνης του, τις κατευθύνσεις πολιτικής και τις προτε-
ραιότητες του Ιδρύματος με την καθοδήγηση μέλους,
ή επιτροπής μελών του ακαδημαϊκού προσωπικού του
Ιδρύματος που ορίζει ο Πρύτανης.
5.4 Συνήγορος του Φοιτητή
Στο ΠΑ.Δ.Α. λειτουργεί Γραφείο με την επωνυμία «Συνήγορος του Φοιτητή», με σκοπό τη διαμεσολάβηση
μεταξύ φοιτητών και καθηγητών ή φοιτητών και διοικητικών υπηρεσιών του Ιδρύματος, την τήρηση της
νομιμότητας στο πλαίσιο της ακαδημαϊκής ελευθερίας,
την αντιμετώπιση φαινομένων κακοδιοίκησης και τη
διαφύλαξη της εύρυθμης λειτουργίας του Ιδρύματος.
Ο Συνήγορος του Φοιτητή, που προΐσταται του ομώνυμου αυτοτελούς γραφείου, μπορεί να είναι Καθηγητής
ή Ομότιμος Καθηγητής του Ιδρύματος και ορίζεται μετά
από πρόσκληση εκδήλωσης ενδιαφέροντος από τη Σύγκλητο ύστερα από γνώμη του Συμβουλίου Φοιτητικής
Μέριμνας για θητεία ενός ακαδημαϊκού έτους χωρίς
αμοιβή, με δυνατότητα ανανέωσης, εφόσον ο ίδιος το
επιθυμεί. Αν ο Συνήγορος του Φοιτητή είναι εν ενεργεία
Καθηγητής, για όσο χρόνο διαρκεί η θητεία του μπορεί,
ύστερα από αίτησή του., να απαλλαγεί από μέρος ή από
το σύνολο των διδακτικών καθηκόντων του. Ο Συνήγορος του Φοιτητή ασκεί τις προβλεπόμενες από τις διατά-
ξεις της κείμενης νομοθεσίας αρμοδιότητες (άρθρο  55
ν. 4009/2011, ως εκάστοτε ισχύουν).
Το γραφείο του Συνηγόρου του Φοιτητή στελεχώνεται
με τουλάχιστον έναν διοικητικό υπάλληλο καταλλήλων
προσόντων πανεπιστημιακής εκπαίδευσης, ο οποίος
ορίζεται με απόφαση του Πρυτανικού Συμβουλίου.
Το Γραφείο Συμβούλου Συνηγόρου του Φοιτητή υπάγεται στον Πρύτανη ή στον από αυτόν οριζόμενο Αντι-
πρύτανη.
5.5 Επιτροπή Ηθικής και Δεοντολογίας της Έρευνας
Σύμφωνα με το άρθρο 21 του ν. 4521/2018 στο Πανεπιστήμιο Δυτικής Αττικής, έχει συσταθεί και λειτουρ-
γεί η Επιτροπή Ηθικής και Δεοντολογίας της Έρευνας
(Ε.Η.Δ.Ε.) με σκοπό να παρέχει εγγύηση αξιοπιστίας των
ερευνητικών έργων που διεξάγονται στα Α.Ε.Ι. σε ηθικό
και δεοντολογικό επίπεδο. Οι Ε.Η.Δ.Ε. ελέγχουν εάν ένα
ερευνητικό έργο διενεργείται με σεβασμό στην αξία των
ανθρώπινων όντων, στην αυτονομία των προσώπων που
συμμετέχουν, στην ιδιωτική ζωή και τα προσωπικά τους
δεδομένα, καθώς και στο φυσικό και πολιτιστικό περιβάλλον. Οι Ε.Η.Δ.Ε. ελέγχουν, επίσης, την τήρηση των γενικά
παραδεδεγμένων αρχών της ακεραιότητας της έρευνας
και των κριτηρίων της ορθής επιστημονικής πρακτικής.
Στην ιστοσελίδα του πανεπιστημίου https://researchethics-comittee.uniwa.gr/αναγράφονται όλα τα θέματα
και οι αρμοδιότητάς της Επιτροπής καθώς και οι κανόνες του Κώδικα Δεοντολογίας, σύμφωνα και με το ΦΕΚ
«Έγκριση του Κώδικα Ηθικής και Δεοντολογίας της Έρευνας και του Κανονισμού Λειτουργίας της Επιτροπής Ηθι-
κής και Δεοντολογίας της Έρευνας του Πανεπιστημίου
Δυτικής Αττικής» (B’ 1485/2020).
5.6 Γραφείο ERASMUS
Το Γραφείο Erasmus του Πανεπιστημίου Δυτικής Αττικής διαχειρίζεται ως επί το πλείστων το Ευρωπαϊκό πρό-
γραμμα Erasmus+ και συγκεκριμένα την κινητικότητα
φοιτητών/τριών και προσωπικού από και προς Τριτοβάθμια Ιδρύματα και Φορείς Υποδοχής του εξωτερικού.
Ο βασικός στόχος του Γραφείου είναι να συμβάλει καθοριστικά στη διεθνοποίηση των σπουδών του Ιδρύμα-
τος, στην προώθηση της διαπολιτισμικής κατανόησης
και στην εξωστρέφεια. Το Γραφείο Erasmus του ΠΑ.Δ.Α.
επιδιώκοντας να είναι μέτοχος και κοινωνός των ευρωπαϊκών και διεθνών εξελίξεων, έχει θέσει μια σειρά από
σχετικές ενέργειες και δράσεις (δείτε και https://erasmus.
uniwa.gr/).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Το ERASMUS+ είναι το πρόγραμμα της Ευρωπαϊκής
Επιτροπής για την εκπαίδευση, την κατάρτιση, τη νεολαία και τον αθλητισμό που στοχεύει στην ενίσχυση
των δεξιοτήτων και της απασχολησιμότητας, καθώς και
τον εκσυγχρονισμό των συστημάτων εκπαίδευσης, κατάρτισης και νεολαίας σε όλους τους τομείς της Δια Βίου
Μάθησης (Ανώτατη Εκπαίδευση, Επαγγελματική Εκπαίδευση και Κατάρτιση, Εκπαίδευση Ενηλίκων, Σχολική
Εκπαίδευση, δραστηριότητες νεολαίας κ.τ.λ.).
Η δράση του προγράμματος ERASMUS+ για τον τομέα
της Ανώτατης Εκπαίδευσης επιχορηγεί την κινητικότητα
φοιτητών για σπουδές και πρακτική άσκηση και προσωπικού για διδασκαλία και επιμόρφωση σε Ιδρύματα Ανώ-
τατης Εκπαίδευσης σε χώρες εντός (χώρες προγράμματος) και εκτός (χώρες εταίροι) της Ευρωπαϊκής Ένωσης.
Το 2015 προστέθηκε μια νέα δράση στο πρόγραμμα,
που δίνει τη δυνατότητα σε Ευρωπαϊκούς οργανισμούς
να αιτηθούν προγράμματα χρηματοδότησης για συνεργαζόμενα ιδρύματα πέραν της Ευρώπης. Με τη νέα αυτή
δράση, γνωστή και ως Διεθνής Κινητικότητα (ICM), ένα
Ανώτατο Εκπαιδευτικό Ίδρυμα δύναται να στείλει τους
φοιτητές του -προπτυχιακούς, μεταπτυχιακούς και υποψήφιους διδάκτορες - καθώς επίσης και το ακαδημαϊ-
κό και διοικητικό προσωπικό σε συνεργαζόμενη χώρα
για εκπαίδευση, διδασκαλία ή επιμόρφωση, αλλά και
το αντίστροφο. Η Διεθνής Κινητικότητα, με παρόμοιες
ενέργειες του βασικού Erasmus, υποστηρίζει και παρακινεί τα Ευρωπαϊκά Ανώτατα Εκπαιδευτικά Ιδρύματα να
συνεργαστούν και να ανταλλάξουν φοιτητές και προσωπικό από όλο τον κόσμο, εκτός Ευρώπης.
Η κινητικότητα φοιτητών και προσωπικού στο εξωτερικό κρίνεται ιδιαίτερα σημαντική, διότι τα οφέλη που
αποκομίζουν οι μετακινούμενοι είναι πολλά. Μέσω της
κινητικότητας, οι φοιτητές έχουν την ευκαιρία να αναπτύξουν νέες δεξιότητες και προσόντα, τα οποία συμ-
βάλλουν στην προσωπική τους ανάπτυξη. Συγκεκριμένα,
δίνεται η δυνατότητα στους φοιτητές να βελτιώσουν τις
γλωσσικές ικανότητές τους, να αναπτύξουν διαπολιτισμικές δεξιότητες, να εξελιχθούν σε πολίτες της Ευρώπης,
ενώ επιπλέον οι φοιτητές που μετακινούνται για πρακτική άσκηση μπορούν να αποκτήσουν πολύτιμη εργασια-
κή εμπειρία σε επιχείρηση/οργανισμό του εξωτερικού.
Επιπλέον, μέσω της κινητικότητας δίνεται η ευκαιρία
στους καθηγητές και το προσωπικό Ιδρυμάτων, να αναβαθμίσουν τις δεξιότητές τους, να ανταλλάξουν καλές πρα-
κτικές και να αποκτήσουν σημαντικές εμπειρίες. Η ποιότητα της εκπαίδευσης και η ελκυστικότητα των Ιδρυμάτων
Ανώτατης Εκπαίδευσης ενισχύονται και μέσω των Κοινών
Μεταπτυχιακών Προγραμμάτων Σπουδών που μπορούν να
υλοποιήσουν Όμιλοι Ιδρυμάτων Ανώτατης Εκπαίδευσης.
5.7 Διεύθυνση Σπουδών
Στη Διεύθυνση Σπουδών οι επιχειρησιακοί στόχοι
είναι και η υποστήριξη των Μεταπτυχιακών Σπουδών
(ελληνόφωνων ή ξενόγλωσσων) του εκπαιδευτικού έργου των Σχολών και των Τμημάτων του Πανεπιστημίου,
συντονίζοντας, επιβλέποντας και ελέγχοντας τα κατωτέρω υπαγόμενα σε αυτήν Τμήματα και Γραφεία, κάθε
ένα από τα οποία διαχειρίζεται θέματα συγκεκριμένων
κύκλων σπουδών.
5.7.1 Κέντρο Υποστήριξης Διδασκαλίας και Μάθησης
(ΚΕ.ΔΙ.ΜΑ.)
Το Κέντρο (Γραφείο) Υποστήριξης Διδασκαλίας και
Μάθησης (ΚΕ.ΔΙ.ΜΑ.), έχει ως αρμοδιότητες:
- Τη γραμματειακή υποστήριξη του έργου του Κέντρου
που αφορά στην καλή λειτουργία και υλοποίηση των
υποστηρικτικών δράσεων, των κύκλων μάθησης, των
σεμιναρίων, ημερίδων, συνεδρίων και των και πάσης φύσεως δραστηριοτήτων του Κέντρου, σύμφωνα με τον
σχεδιασμό και τον προγραμματισμό της λειτουργίας του.
- την επικουρία του έργου του Συντονιστή του Κέντρου
αναφορικά με την υλοποίηση των δράσεων, των προγραμμάτων και των πάσης φύσεως δραστηριοτήτων που
συντονίζει στο πλαίσιο των αρμοδιοτήτων του.
- την επικοινωνία με εσωτερικούς και εξωτερικούς διδάσκοντες, συνεργαζόμενους εμπειρογνώμονες, φορείς,
και εν γένει συνεργάτες του Κέντρου.
- την παρακολούθηση και τήρηση Μητρώου Δράσεων
του Κέντρου.
- την τήρηση Πρακτικών σε συνεδριάσεις που σχετίζονται με την λειτουργία του Κέντρου.
- την τήρηση στοιχείων οικονομικού χαρακτήρα,
προκειμένου να χρησιμοποιηθούν για την σύνταξη του
ετήσιου προϋπολογισμού και οικονομικού απολογισμού
του Κέντρου.
- την υποστήριξη των διαδικασιών των έργων και
προγραμμάτων που υλοποιούνται για λογαριασμό του
Κέντρου μέσω Ε.Λ.Κ.Ε.
- την υποστήριξη ιστοσελίδας και ηλεκτρονικών δεδομένων κι επικοινωνίας/δημοσιότητας των δράσεων
του Κέντρου.
- την διεκπεραίωση κάθε άλλου θέματος σχετικού με
τη λειτουργία του Κέντρου.
- Κάθε άλλη αρμοδιότητα που προβλέπεται από τις
σχετικές διατάξεις της εκάστοτε ισχύουσας νομοθεσίας
τον Εσωτερικό Κανονισμό του ΠΑ.Δ.Α.
Άρθρο 6
ΠΑΙΔΑΓΩΓΙΚΟ ΠΛΑΙΣΙΟ ΣΧΕΔΙΑΣΜΟΥ
ΚΑΙ ΥΛΟΠΟΙΗΣΗΣ ΜΑΘΗΜΑΤΩΝ ΚΑΙ ΛΟΙΠΩΝ
ΕΚΠΑΙΔΕΥΤΙΚΩΝ ΔΡΑΣΤΗΡΙΟΤΗΤΩΝ
ΜΕ ΜΕΘΟΔΟΥΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ
Το ΠΑ.Δ.Α. διαμορφώνει και εφαρμόζει ολοκληρωμένη
στρατηγική ηλεκτρονικής μάθησης η οποία ενσωματώνεται στη συνολική στρατηγική του. Η στρατηγική αυτή
προσδιορίζει τους εκπαιδευτικούς στόχους, λαμβάνοντας υπόψη τις ραγδαίες τεχνολογικές εξελίξεις και τις
αλλαγές στα σύγχρονα παιδαγωγικά μοντέλα. Επιπλέον,
το Ίδρυμα οφείλει να τεκμηριώνει την σκοπιμότητα και
την αιτιολόγηση της επιλογής της ηλεκτρονικής μάθησης
ως κατάλληλης μεθόδου για τα συγκεκριμένα προγράμματα σπουδών στα οποία εφαρμόζεται.
Η εξ αποστάσεως Εκπαίδευση αποτελεί ένα δυναμικό
και ραγδαία εξελισσόμενο επιστημονικό πεδίο με πληθώρα συνιστωσών και μεθοδολογικών προσεγγίσεων.
Η εφαρμογή τεχνικών εξ αποστάσεως εκπαίδευσης αποτελεί μια πρόκληση για κάθε διδάσκοντα που εμπλέκε-
ται πρώτη φορά σε μια τέτοια διαδικασία. Παράλληλα,
ως αποτέλεσμα των αλλαγών που επήλθαν στον τρόπο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
παροχής των εκπαιδευτικών υπηρεσιών κατά τα το δεύτερο μισό του ακαδημαϊκού έτους 2019-2020 και όλο
το ακαδημαϊκό έτος 2020-2021 εξαιτίας της πανδημίας
COVID-19 συντελέστηκαν σημαντικές αλλαγές στον τρόπο παροχής των εκπαιδευτικών υπηρεσιών όλων των
κύκλων σπουδών, περνώντας από τη μεικτή εκπαίδευση στην αποκλειστικά εξ αποστάσεως. Το Πανεπιστή-
μιο ανταποκρίθηκε άμεσα και αποτελεσματικά στη νέα
κατάσταση, αξιοποιώντας τόσο την υφιστάμενη Πύλη
Ηλεκτρονικών Μαθημάτων (Moodle, eClass) καθώς και
την πλατφόρμα Microsoft Teams για τη διδασκαλία των
μαθημάτων.
Μετά την πανδημία το Ίδρυμα συνεχίζει να αξιοποιεί
ιδιαίτερα την πλατφόρμα MS Teams για την αποτελεσματικότερη επικοινωνία με τους φοιτητές αλλά και για
τη συνεργασία των μελών του κάθε Τμήματος του Ιδρύματος. Στις συνθήκες που έχουν διαμορφωθεί, ειδικά
για την περίπτωση προσφοράς ΠΜΣ με εξ αποστάσεως μεθόδους είναι επιτακτική η ανάγκη ανασύνθεσης
του μαθησιακού περιβάλλοντος. Στη συγκυρία αυτή,
το Πανεπιστήμιο περιλαμβάνει την υποστήριξη της εκπαιδευτικής διαδικασίας με ψηφιακά μέσα και τεχνολο-
γίες (ασύγχρονα και σύγχρονα ηλεκτρονικά εργαλεία
και περιβάλλοντα), δίνοντας ταυτόχρονα έμφαση στην
επιμόρφωση των μελών του σε θέματα μεθόδων, τεχνικών και καλών πρακτικών εκπαίδευσης με ψηφιακές
τεχνολογίες.
Η στρατηγική ηλεκτρονικής μάθησης του ΠΑ.Δ.Α. είναι
ζωτικής σημασίας για την επιτυχημένη υλοποίηση των
διαδικτυακών εκπαιδευτικών προγραμμάτων του. Οι
βασικές πτυχές της στρατηγικής αυτής περιλαμβάνουν:
1. Υποδομή και Τεχνολογία:
- Αξιολόγηση και αναβάθμιση της υπάρχουσας τεχνολογικής υποδομής.
- Επένδυση σε σύγχρονα εκπαιδευτικά εργαλεία, πλατφόρμες και λογισμικά.
2. Κατάρτιση Εκπαιδευτικού Προσωπικού:
- Παροχή κατάρτισης στους εκπαιδευτές για την αποτελεσματική χρήση των ηλεκτρονικών εκπαιδευτικών
εργαλείων.
- Υποστήριξη του εκπαιδευτικού προσωπικού στη
δημιουργία διαδραστικού διαδικτυακού περιεχομένου.
3. Σχεδίαση Διαδικτυακού Περιεχομένου:
- Δημιουργία περιεχομένου που είναι προσαρμοσμένο
στις ανάγκες των διαδικτυακών φοιτητών.
- Αξιοποίηση ποικίλων μορφών περιεχομένου, όπως
βίντεο, παρουσιάσεις, διαδραστικές δραστηριότητες,
quizzes και πολυμέσα, για να καλύπτονται οι διαφορετικοί τρόποι μάθησης των φοιτητών.
4. Υποστήριξη Φοιτητών:
- Παροχή τεχνικής υποστήριξης για τους φοιτητές που
συμμετέχουν σε διαδικτυακά προγράμματα.
- Οργάνωση εισαγωγικών σεμιναρίων και εκπαιδευτικών δραστηριοτήτων.
5. Συνεργασία και Κοινότητες Μάθησης:
- Προώθηση του διαλόγου και της συνεργασίας μεταξύ
φοιτητών.
- Δημιουργία ειδικών κοινοτήτων μάθησης και διαδικτυακών φόρων.
6. Συνεχής Αξιολόγηση και Εξέλιξη:
- Αναλυτική αξιολόγηση της απόδοσης των διαδικτυακών προγραμμάτων.
- Συνεχής εξέλιξη της στρατηγικής για ακόμα καλύτερα
αποτελέσματα.
Η εφαρμογή μιας ολοκληρωμένης στρατηγικής ηλεκτρονικής μάθησης ενισχύει την ποιότητα της εκπαίδευ-
σης και επιτυγχάνει την αποτελεσματική ανάπτυξη των
διαδικτυακών εκπαιδευτικών προγραμμάτων.
Παρακάτω παρουσιάζονται οι σκοποί και στόχοι για
την ηλεκτρονική μάθηση:
i. Σκοποί:
α) Βελτίωση της Πρόσβασης:
Εξασφάλιση πρόσβασης στην εκπαίδευση για άτομα
που αντιμετωπίζουν γεωγραφικούς, χρονικούς ή άλλους
περιορισμούς, προσφέροντας ίσες ευκαιρίες μάθησης
για όλους.
β) Ευελιξία στην Μάθηση:
Παροχή ευέλικτων εκπαιδευτικών προγραμμάτων που
επιτρέπουν στους μαθητές να μάθουν στο δικό τους χρόνο και με τον δικό τους ρυθμό ανάλογα με τις προσωπι-
κές και επαγγελματικές τους ανάγκες.
γ) Ενίσχυση της Αυτοκατεύθυνσης:
Καλλιέργεια δεξιοτήτων αυτοκατευθυνόμενης μάθησης, ενισχύοντας την ικανότητα των μαθητών να δια-
χειρίζονται αυτόνομα τη διαδικασία της μάθησής τους.
δ) Ενίσχυση της Τεχνολογικής Εκπαιδευτικής Εμπειρίας:
Προσφορά διαδραστικών και καινοτόμων εμπειριών
μάθησης με τη χρήση σύγχρονων τεχνολογικών εργαλείων.
ε) Συνεχής Επαγγελματική Κατάρτιση:
Παροχή ευκαιρίων για διαρκή επαγγελματική ανάπτυξη και εκπαίδευση σε ενήλικους και επαγγελματίες.
ii. Στόχοι:
α) Αύξηση Συμμετοχής:
Προσέλκυση και ένταξη μεγαλύτερου αριθμού συμμετεχόντων σε προγράμματα ηλεκτρονικής μάθησης,
διευρύνοντας το πεδίο των εκπαιδευομένων.
β) Βελτίωση Επιδόσεων:
Αυξημένη αποτελεσματικότητα στη μάθηση με τη
χρήση διαδραστικών μεθόδων και εκπαιδευτικών εργαλείων.
γ) Προώθηση Συνεργασίας και Αλληλεπίδρασης:
Ενίσχυση της συνεργασίας και της αλληλεπίδρασης
μεταξύ των συμμετεχόντων μέσω διαδικτυακών εργαλείων και πλατφορμών που προάγουν την ανταλλαγή
ιδεών και τη συμμετοχική μάθηση.
δ) Ανάπτυξη Διαδικτυακής Κοινότητας:
Δημιουργία και ενίσχυση διαδικτυακών κοινοτήτων
μάθησης, οι οποίες προάγουν τη συνεχή αλληλοϋποστήριξη και την ανταλλαγή γνώσεων μεταξύ των συμ-
μετεχόντων.
ε) Προσαρμοστικό Περιεχόμενο:
Εκπαιδευτικό περιεχόμενο που προσαρμόζεται στις
ανάγκες και το επίπεδο των μαθητών.
στ) Διασφάλιση Ποιότητας:
Εγγύηση υψηλής ποιότητας στην ηλεκτρονική μάθηση μέσω συστηματικής αξιολόγησης και βελτίωσης των
παρεχόμενων προγραμμάτων και εργαλείων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
iii. Μέθοδοι διδασκαλίας σε ψηφιακό περιβάλλον για
την υποστήριξη διαφορετικών επιπέδων αλληλεπίδρασης
Οι καθηγητές καλούνται να εφαρμόζουν ποικίλες
στρατηγικές και μεθόδους διδασκαλίας, προκειμένου
να εμπλέκουν αποτελεσματικά τους φοιτητές σε διαδικτυακά μαθήματα, ενώ παράλληλα ενισχύουν την
αλληλεπίδραση μεταξύ τους. Η δημιουργία ενός υποστηρικτικού και διαδραστικού μαθησιακού περιβάλλο-
ντος αποτελεί ευθύνη του εκπαιδευτικού, ιδίως σε ένα
ηλεκτρονικό πλαίσιο, όπου η ενίσχυση της επικοινωνίας
και της συνεργασίας είναι απαραίτητη για την επιτυχία
της εκπαιδευτικής διαδικασίας.
Στη μαθητοκεντρική διαδικτυακή εκπαίδευση, υπάρχουν τρία επίπεδα αλληλεπίδρασης που πρέπει να πε-
ριλαμβάνονται και να καθοδηγούνται από τον εκπαιδευτικό ως μέρος των μεθόδων διδασκαλίας και των
παιδαγωγικών στρατηγικών του. Αυτές οι τρεις μορφές
είναι:
- Αλληλεπίδραση φοιτητή - μαθησιακού περιεχομένου,
- αλληλεπίδραση φοιτητή - καθηγητή και
- αλληλεπίδραση φοιτητή - φοιτητή.
Α. Η αλληλεπίδραση φοιτητή- μαθησιακού περιεχομένου συμβαίνει όταν οι φοιτητές εμπλέκονται
ενεργά με το μαθησιακό περιεχόμενο. Ο καθηγητής/
διδάσκων παρέχει το απαραίτητο περιεχόμενο που
μπορεί να περιλαμβάνει ακαδημαϊκές και μη ακαδημαϊκές μελέτες, παρουσιάσεις, βίντεο ή ηχητικό υλικό,
infographics, διαγράμματα, πίνακες και άλλα οπτικά
μέσα που εμπλουτίζουν την εκπαιδευτική εμπειρία και
παρέχουν πολύτιμες πληροφορίες. Η αλληλεπίδραση
λαμβάνει χώρα όταν ο φοιτητής διαβάζει ή ακούει το
υλικό χωρίς παρεμβάσεις από τον εκπαιδευτικό ή άλλους συμμαθητές του και αναστοχάζεται σχερικά με
αυτό. Αυτό μπορεί να θεωρηθεί ως μια μορφή ενεργητικής μάθησης κατά την οποία ο φοιτητής ασχολείται
άμεσα με το περιεχόμενο και τους πόρους χωρίς την
υποστήριξη και την παρέμβαση του εκπαιδευτικού,
αναπτύσσοντας αυτονομία στη μαθησιακή διαδικασία.
Για να είναι αποτελεσματική η αλληλεπίδραση φοιτητή περιεχομένου, ο εκπαιδευτικός χρειάζεται να θέτει
σαφείς στόχους, να αναθέτει στους φοιτητές συγκεκριμένα έργα ή προκλήσεις και να επιλέγει υλικό που
ενισχύει την κριτική σκέψη και τον αναστοχασμό. Με
αυτόν τον τρόπο, οι φοιτητές παρακινούνται να εξετάσουν σε βάθος το περιεχόμενο, να συνδέσουν τη
θεωρία με την πράξη και να αναπτύξουν δεξιότητες
αυτοκατευθυνόμενης μάθησης.
Για παράδειγμα, μετά την ολοκλήρωση της ανάγνωσης
και της επεξεργασίας του μαθησιακού υλικού οι φοιτητές
μπορεί να κληθούν:
- Να δημιουργήσουν οπτικά στοιχεία όπως σχεδιασμός
ενός infographic, διαγράμματος ή άλλων οπτικών μέσων
που αποτυπώνουν τις βασικές έννοιες του μαθήματος,
- να αναλύσουν τα δεδομένα που παρέχονται στο υλικό του μαθήματος και να τα παρουσιάσουν,
- να ηγηθούν μιας συζήτησης σχετικά με τα κύρια σημεία μάθησης στο υλικό του μαθήματος,
- να γράψουν μια περίληψη με τα σημαντικότερα συμπεράσματα που προκύπτουν από το μάθημα, κ.λπ.
Αυτές είναι μερικές μόνο από τις δυνατότητες που
μπορούν να χρησιμοποιηθούν από τους εκπαιδευτικούς προκειμένου να διεγείρουν και να εξασφαλίσουν
την ενεργό εμπλοκή των φοιτητών με το περιεχόμενο του μαθήματος. Οι εργασίες και οι μαθησιακές
δραστηριότητες μπορούν να είναι διαφορετικές και
εξαρτώνται από τις ιδιαιτερότητες του μαθήματος, το
μαθησιακό περιεχόμενο και τα χαρακτηριστικά των μ
φοιτητών.
Β. Η αλληλεπίδραση φοιτητών-καθηγητών αναφέρεται στη δυναμική επικοινωνία και συνεργασία μετα-
ξύ των φοιτητών και των καθηγητών τους. Συμβαίνει
όταν ο εκπαιδευτικός παρέχει ανατροφοδότηση, απαντά σε ερωτήσεις, παρέχει καθοδήγηση και πρόσθετες
πληροφορίες ή ενθαρρύνει τον φοιτητή. Επιπλέον, ο
καθηγητής μπορεί να μοιραστεί περισσότερες πρόσθετες πληροφορίες, περαιτέρω διευκρινίσεις, πρακτικά
παραδείγματα που σχετίζονται με το περιεχόμενο του
μαθήματος ή/και τις εργασίες που ανατίθενται. Επίσης,
η αλληλεπίδραση αυτή λαμβάνει χώρα όταν οι φοιτητές ξεκινούν μια συζήτηση με τον καθηγητή τους και
υποβάλλουν ερωτήσεις, διευκρινίσεις και επεξηγήσεις
σχετικά με το περιεχόμενο και το υλικό του μαθήματος.
Για τη διαδικτυακή διδασκαλία και μάθηση είναι πολύ
σημαντικό οι καθηγητές να καθιερώσουν τακτική και
αποτελεσματική αλληλεπίδραση με τους φοιτητές, διότι
αυτό επηρεάζει σημαντικά τα κίνητρα και τη συμμετοχή
των φοιτητών. Προκειμένου να διευκολυνθεί και να διατηρηθεί η ισχυρή αλληλεπίδραση φοιτητή-καθηγητή
μπορούν να οργανωθούν διάφορες δραστηριότητες,
όπως:
- Συνεδρίες ερωτήσεων και απαντήσεων (Q και A) με
τους φοιτητές κατά τη διάρκεια και μετά από κάθε μάθημα/διάλεξη.
- Παροχή άμεσης ανατροφοδότησης στις ερωτήσεις
των φοιτητών που αποστέλλονται μέσω ηλεκτρονικού
ταχυδρομείου ή άλλων μέσων επικοινωνίας, με στόχο τη
διατήρηση ενός διαρκούς διαλόγου και την υποστήριξη
της μάθησης.
- Παροχή πολλαπλών τρόπων επικοινωνίας των φοιτητών με τον καθηγητή όπως ομάδες συνομιλίας (chat
groups), ηλεκτρονικό ταχυδρομείο, τηλέφωνο ή πλατφόρμες συνεργασίας (π.χ. MS Teams). Με αυτόν τον τρό-
πο, οι φοιτητές μπορούν να επιλέξουν τον τρόπο που
τους εξυπηρετεί καλύτερα για να επικοινωνήσουν με
τον καθηγητή τους
Γ. Η αλληλεπίδραση μεταξύ φοιτητών είναι η τρίτη
μορφή αλληλεπίδρασης κατά την οποία οι φοιτητές
επικοινωνούν και συνεργάζονται μεταξύ τους. Σε ένα
διαδικτυακό περιβάλλον, αυτή η αλληλεπίδραση μπορεί
να περιλαμβάνει εργασία σε μικρές ομάδες, ανταλλαγή
πληροφοριών για το περιεχόμενο του μαθήματος, κοινή
χρήση σημειώσεων ή συμμετοχή σε ομαδικά έργα που
έχουν ανατεθεί από τον καθηγητή κατά τη διάρκεια του
μαθήματος. Για να είναι αποτελεσματική αυτή η αλληλεπίδραση είναι απαραίτητο ο καθηγητής:
- Να θέσει σαφείς κανόνες και κατευθυντήριες γραμμές για την επικοινωνία και τη συνεργασία μεταξύ των
φοιτητών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
- να εξηγήσει τους στόχους των ομαδικών δραστηριοτήτων και τη σημασία της συνεργασίας.
- να υποστηρίξει την ανάπτυξη ενός θετικού κλίματος
συνεργασίας.
Αυτή η αλληλεπίδραση μπορεί να λάβει διάφορες
μορφές, όπως:
- Συνεργασία και ομαδική εργασία.
- Συνεδρίες brainstorming ή/και χαρτογράφησης ιδεών.
- Δραστηριότητες αξιολόγησης και καθοδήγησης από
ομότιμους.
- Ομαδικές εργασίες και ομάδες μελέτης.
- Φόρουμ ή συνεδρίες συζήτησης κ.λπ.
Η αλληλεπίδραση μεταξύ φοιτητών δεν συμβάλλει
μόνο στην αύξηση των κινήτρων των φοιτητών, αλλά
και στην ενίσχυση της ικανοποίησής τους από τη μαθησιακή διαδικασία και παράλληλα συμβάλλει και στη δη-
μιουργία μιας ισχυρής κοινότητας φοιτητών στην τάξη.
Αυτό συμβαίνει επειδή οι φοιτητές μπορούν να επωφεληθούν και να χρησιμοποιήσουν την ανατροφοδότηση
των συμφοιτητών τους για να βελτιώσουν τη μάθησή
τους. Επιπλέον, οι ομαδικές δραστηριότητες είναι ιδιαίτερα σημαντικές για τους φοιτητές ώστε να μειωθεί η
αντίληψη και το αίσθημα της αυτοαπομόνωσης κατά τη
διαδικτυακή μάθηση. Στο διαδικτυακό περιβάλλον και
τα τρία επίπεδα αλληλεπίδρασης μπορούν να εφαρμοστούν με επιτυχία μέσω της χρήσης διαφορετικών διαύ-
λων επικοινωνίας. Οι ομαδικές συζητήσεις στις πλατφόρμες κοινωνικής δικτύωσης παρέχουν μια πολύ γρήγορη
ανταλλαγή σύντομων μηνυμάτων και είναι χρήσιμες και
καλές για ανεπίσημη επικοινωνία.
Λαμβάνοντας υπόψη τις τρεις μορφές αλληλεπίδρασης μαζί με τα χαρακτηριστικά και τους περιο-
ρισμούς της διαδικτυακής διδασκαλίας και μάθησης,
τους σκοπούς και τους στόχους του μαθήματος και
τα δημογραφικά στοιχεία των φοιτητών, ο καθηγητής
καλείται να αποφασίσει και να επιλέξει τις κατάλληλες μεθόδους διδασκαλίας. Οι μέθοδοι διδασκαλίας
μπορούν να περιλαμβάνουν έναν συνδυασμό εργαλείων και προσεγγίσεων τα οποία είναι δυνατόν να
προσαρμόζονται και να διαφοροποιούνται κατά τη
διάρκεια των μαθημάτων ανάλογα με το περιεχόμενο
που παρουσιάζεται.
Ανεξάρτητα από τις μεθόδους που επιλέγονται, είναι
σημαντικό οι εκπαιδευτικοί να ζητούν τακτικά ανατροφοδότηση από τους φοιτητές. Μέσω των σχολίων αυτών,
μπορούν να αξιολογήσουν αν οι επιλεγμένες μέθοδοι
καλύπτουν τις ανάγκες των φοιτητών και αν αποδίδουν
αποτελεσματικά το περιεχόμενο του μαθήματος. Η ανατροφοδότηση αυτή αποτελεί κρίσιμο εργαλείο για τη
συνεχή βελτίωση της εκπαιδευτικής διαδικασίας και την
ενίσχυση της μαθησιακής εμπειρίας.
iv. Στόχευση της εξ αποστάσεως επιμόρφωσης
Ένα πρόγραμμα ηλεκτρονικής μάθησης πρέπει να έχει
τα εξής χαρακτηριστικά:
- Δομημένο περιεχόμενο με βάση συγκεκριμένους
μαθησιακούς στόχους.
- Χρήση ψηφιακών τεχνολογιών και πολλαπλών μέσων για τη διανομή του εκπαιδευτικού υλικού και την
υποστήριξη της επικοινωνίας και της αλληλεπίδρασης
μεταξύ των συμμετεχόντων (εκπαιδευομένων και διδασκόντων).
- Εκπαιδευτική μεθοδολογία (παιδαγωγική φιλοσοφία, σχεδιασμός και οργάνωση των τροχιών μάθησης,
κατάλληλες μαθησιακές δραστηριότητες, τρόποι αξιολόγησης κ.λπ.).
- Ολοκληρωμένες δραστηριότητες και σχέδια (σενάρια)
ενεργοποίησης και εμπλοκής των εκπαιδευομένων στη μάθηση, μέσω αλληλεπίδρασης και συνεργασίας με άλλους.
- Αξιολόγηση του μαθησιακού αποτελέσματος
v. Ψηφιακά μέσα και εργαλεία εξ αποστάσεως εκπαίδευσης για την υποστήριξη της εκπαιδευτικής διαδικα-
σίας στο ΠΑ.Δ.Α.
Α) Προετοιμασία μαθημάτων και διαλέξεων από το
ακαδημαϊκό προσωπικό
Τα παρακάτω περιβάλλοντα και εργαλεία υποστηρίζονται από το Πανεπιστήμιο Δυτικής Αττικής και χρη-
σιμοποιούνται συμπληρωματικά για την ανάπτυξη των
ηλεκτρονικών μαθημάτων:
1. Πλατφόρμες ασύγχρονης τηλεκπαίδευσης Open
Eclass (https://eclass.uniwa.gr) ή Moodle (https://
moodle.uniwa.gr) για την ανάρτηση, οργάνωση και
ασύγχρονη διάθεση του εκπαιδευτικού υλικού (παρουσιάσεις, σημειώσεις, βιντεοσκοπημένες διαλέξεις,
κ.λπ.) καθώς και για την ασύγχρονη επικοινωνία μεταξύ
διδασκόντων και φοιτητών. Οδηγίες δημιουργίας και
διαχείρισης μαθήματος στο Open Eclass (https://eclass.
uniwa.gr/info/manual.php). Οδηγίες δημιουργίας και
διαχείρισης μαθήματος στο Moodle (https://moodle.
uniwa.gr/course/info.php?id=1250).
2. Εφαρμογή MS Teams (https://teams.microsoft.com/)
για τη δημιουργία σύγχρονων και βιντεοσκοπημένων
διαλέξεων, η οποία είναι ενεργοποιημένη για όλα τα μέλη
του Πανεπιστημίου. Εναλλακτικά, για τον σκοπό αυτό
μπορούν να χρησιμοποιηθούν και εφαρμογές όπως Cisco
Webex (https://www.webex.com/), Live broadcasting
μέσω Youtube (https://www.youtube.com/live), Zoom
(https://www.zoom.com/), Google meet (https://meet.
google.com/landing?pli=1), κ.λπ.
Β) Βήματα δημιουργίας ενός ολοκληρωμένου μαθήματος
Βήμα 1. Οργανώνω το ηλεκτρονικό μου μάθημα
- Δημιουργώ (ή ενεργοποιώ) το μάθημά μου στην
ασύγχρονη πλατφόρμα Open Eclass ή Moodle.
- Αναρτώ σημειώσεις, παρουσιάσεις, υλικό μαθήματος,
βιντεοσκοπημένες διαλέξεις (βλ. παρακάτω), τα οποία
είναι ανά πάσα στιγμή διαθέσιμα στους φοιτητές.
Βήμα 2. Οργανώνω τις διαλέξεις μου
- Προγραμματίζω τις ζωντανές διαλέξεις μου μέσω
MS Teams (ή εναλλακτικού εργαλείου) με βάση το
ισχύον ωρολόγιο πρόγραμμα και αναρτώ τον σύνδεσμο της διάλεξης στις «Ανακοινώσεις» του μαθήμα-
τός μου στο Eclass ή το Moodle. Οι φοιτητές μπορούν
μέσω του συνδέσμου αυτού να παρακολουθούν ζωντανά τη διάλεξη.
- Εναλλακτικά, μπορώ να βιντεοσκοπήσω κάποια
ή όλες τις διαλέξεις μου και να τις αναρτήσω μαζί με
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
το υπόλοιπο υλικό του μαθήματος στο Eclass ή το
Moodle.
Γ) Συμπληρωματική πηγή εκπαιδευτικού περιεχόμενου
Μια συμπληρωματική πηγή εκπαιδευτικού περιεχομένου κατάλληλου για την υποστήριξη της διδασκαλί-
ας από απόσταση είναι τα Ανοικτά Μαθήματα (https://
opencourses.gr/). Το αποθετήριο αυτό συγκεντρώνει
ηλεκτρονικά μαθήματα από 26 Ανώτατα Εκπαιδευτικά
Ιδρύματα της χώρας, ελεύθερα προσβάσιμα και δωρεάν
διαθέσιμα στο Διαδίκτυο για όλους. Όλα τα μαθήματα
διαθέτουν περιγραφή και παρουσιάσεις με διαφάνειες
και, μερικά από αυτά, συνοδεύονται από βιντεοσκοπημένες διαλέξεις.
Δ) Υποστήριξη
Η ακαδημαϊκή κοινότητα μπορεί να υποβάλλει τα
ερωτήματα της μέσω e-mail, στα teams@uniwa.gr (για
θέματα MS Teams), eclass@uniwa.gr (για θέματα Open
eClass) και moodle@uniwa.gr (για θέματα Μoodle). Επιπλέον, το Κέντρο Διδασκαλίας και Μάθησης του Πανεπι-
στημίου Δυτικής Αττικής (https://ctl.uniwa.gr) ενισχύει
με τις δράσεις του το διδακτικό προσωπικό του Πανεπιστημίου μέσω της ανάπτυξης και παροχής ανοικτού
εκπαιδευτικού υλικού που βρίσκεται στο αποθετήριο
του Κέντρου (https://kedima.uniwa.gr) καθώς και στο κανάλι που συντηρεί στο youtube (https://www.youtube.
com/@CTLUniWA).
Άρθρο 7
ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΑΝΑΒΑΘΜΙΣΗΣ
ΤΩΝ ΨΗΦΙΑΚΩΝ ΔΕΞΙΟΤΗΤΩΝ ΤΟΥ ΔΙΔΑΚΤΙΚΟΥ
ΠΡΟΣΩΠΙΚΟΥ ΠΟΥ ΣΥΜΜΕΤΕΧΕΙ ΣΕ ΕΞ
ΑΠΟΣΤΑΣΕΩΣ Π.Μ.Σ.
Τα συστήματα εξ αποστάσεως εκπαίδευσης του Πανεπιστημίου Δυτικής Αττικής έχουν σχεδιαστεί έτσι ώστε
να απαιτούν βασικές γνώσεις για τις ψηφιακές δεξιότητες, οι οποίες θεωρούνται δεδομένες για το διδακτικό
προσωπικό που διαθέτει τα απαραίτητα προσόντα διδασκαλίας σε Προγράμματα Μεταπτυχιακών Σπουδών
(Π.Μ.Σ.).
Για την περαιτέρω ανάπτυξη των ψηφιακών δεξιοτήτων των διδασκόντων που συμμετέχουν σε εξ αποστά-
σεως Π.Μ.Σ., το ΠΑ.Δ.Α. παρέχει τις εξής υποστηρικτικές
δυνατότητες:
1. Γενικές οδηγίες για την εφαρμογή της εξ αποστάσεως εκπαίδευσης
2. Εγχειρίδια χρήσης για το σύστημα ασύγχρονης τηλεκπαίδευσης
3. Οδηγό χρήσης για το σύστημα σύγχρονης τηλεκπαίδευσης Microsoft Teams
4. Συνοπτικούς οδηγούς για τη διεξαγωγή διαλέξεων
μέσω τηλεδιάσκεψης
5. Συνοπτικούς οδηγούς για τη συμμετοχή φοιτητών
σε διαλέξεις μέσω τηλεδιάσκεψης
Οι παραπάνω υποστηρικτικές παροχές εξασφαλίζουν
την ομαλή και αποτελεσματική διεξαγωγή των εξ αποστάσεως εκπαιδευτικών δραστηριοτήτων, διευκολύνο-
ντας τόσο τους διδάσκοντες όσο και τους φοιτητές στη
διαδικασία της ηλεκτρονικής μάθησης.
Άρθρο 8
ΠΟΛΙΤΙΚΗ ΠΡΟΣΤΑΣΙΑΣ ΔΕΔΟΜΕΝΩΝ
ΠΡΟΣΩΠΙΚΟΥ ΧΑΡΑΚΤΗΡΑ
Το Πανεπιστήμιο Δυτικής Αττικής έχει αναπτύξει πολιτική προστασίας δεδομένων προσωπικού χαρακτήρα για
την εξ αποστάσεως εξέταση, σύμφωνα και με τις προβλέψεις του Γενικού Κανονισμού Προστασίας Δεδομένων
καθώς του ν. 4624/2019 και κάθε άλλης σχετικής νομοθεσίας, όπως αυτή ισχύει. Η επεξεργασία δεδομένων προ-
σωπικού χαρακτήρα είναι απαραίτητη για τη διενέργεια
των εξ αποστάσεως εξετάσεων, ως ανωτέρω ορίζεται και
αφορά περιορισμένης έκτασης προσωπικά δεδομένα με
αποκλειστικό στόχο τη διασφάλιση της αξιοπιστίας και
αδιαβλητότητας της εξ αποστάσεως εξέτασης.
Συγκεκριμένα, η επεξεργασία αποσκοπεί στον προγραμματισμό των εξ αποστάσεως εξετάσεων, την κα-
ταγραφή της διαθεσιμότητας ή της αδυναμίας των φοιτητών να συμμετέχουν στην εξέταση, την ταυτοποίηση
του εξεταζόμενου κατά την διάρκεια των εξετάσεων, την
κάλυψη των λειτουργικών απαιτήσεων των επιλεγμένων
«πλατφορμών» μέσω των οποίων θα πραγματοποιηθούν
οι εξετάσεις καθώς και την εξασφάλιση της ακεραιότητας, του αδιάβλητου και της αξιοπιστίας των εξετάσεων.
Τα δεδομένα που επεξεργάζεται το Πανεπιστήμιο Δυτικής Αττικής (ΠΑ.Δ.Α.) είναι δεδομένα ταυτοποίησης
(όνομα, αναγνωριστικό και συνθηματικό) που έχουν δοθεί στους φοιτητές του και στοιχεία που εμπεριέχονται
στην ακαδημαϊκή ταυτότητα του φοιτητή. Το ΠΑ.Δ.Α. δεν
αποθηκεύει δεδομένα ήχου ή εικόνας που παράγονται
κατά την διάρκεια της αξιολόγησης του φοιτητή με σκοπό την εξασφάλιση της ακεραιότητας της εξέτασης και
δεν συλλέγει, ούτε αποκτά πρόσβαση σε άλλα προσωπικά δεδομένα ειδικής κατηγορίας (φυλετική καταγωγή,
θρήσκευμα κ.τ.λ.) κατά την διάρκεια της εξ αποστάσεως
αξιολόγησης.
Τα παραπάνω δεδομένα προσωπικού χαρακτήρα συλλέγονται, τηρούνται και επεξεργάζονται μόνο κατά την
διάρκεια των εξεταστικών περιόδων και όχι μετά την
παρέλευση ενός μήνα από την ανακοίνωση της τελικής
βαθμολόγησης των φοιτητών στα μαθήματα της συγκεκριμένης εξεταστικής περιόδου.
Τα υποκείμενα των δεδομένων μπορούν να συμβουλεύονται τον Υπεύθυνο Προστασίας Δεδομένων για κάθε
θέμα σχετικά με την επεξεργασία των δεδομένων προσωπικού χαρακτήρα και την άσκηση των δικαιωμάτων
τους βάσει του ΓΚΠΔ και κάθε άλλης νομοθεσίας για την
προστασία των δεδομένων προσωπικού χαρακτήρα.
Το υποκείμενο των δεδομένων έχει δικαίωμα υποβολής αιτήματος στον υπεύθυνο επεξεργασίας για πρόσβα-
ση και διόρθωση ή διαγραφή των δεδομένων προσωπικού χαρακτήρα ή περιορισμό της επεξεργασίας που
αφορούν το υποκείμενο των δεδομένων ή δικαιώματος
αντίταξης στην επεξεργασία, καθώς και δικαιώματος στη
φορητότητα των δεδομένων.
Φοιτητές/τριες οι οποίοι/ες εκ του νόμου έχουν δικαίωμα προφορικής εξέτασης, ή υπάρχει περίπτωση να τύ-
χουν επεξεργασίας ως ανωτέρω δεδομένα προσωπικού
χαρακτήρα που ανήκουν στις προβλεπόμενες από τη
νομοθεσία ειδικές κατηγορίες, καλούνται να επικοινωΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
νήσουν με τη γραμματεία του οικείου τμήματος του
μεταπτυχιακού προγράμματος για τη συμμετοχή τους
στις εξετάσεις.
Το Πανεπιστήμιο Δυτικής Αττικής λαμβάνει όλα τα
απαραίτητα μέτρα για την προστασία των δεδομένων προσωπικού χαρακτήρα. Απαγορεύεται ρητά η
με οποιονδήποτε τρόπο καταγραφή, βιντεοσκόπηση,
ηχογράφηση, όπως επίσης η αναπαραγωγή της διαδικασίας αξιολόγησης και εξέτασης που διενεργείται μέσω
σύγχρονης τηλεδιάσκεψης από οποιονδήποτε συμμετέχοντα. Σε περίπτωση παράβασης θα κινηθούν όλες
οι νόμιμες διαδικασίες σε ποινικό, αστικό, διοικητικό και
πειθαρχικό επίπεδο.
Στην Ελλάδα η Αρμόδια Εποπτική Αρχή με την οποία
μπορείτε να επικοινωνείτε για την υποβολή ερωτημάτων
ή καταγγελιών αναφορικά με ζητήματα επεξεργασίας
δεδομένων προσωπικού χαρακτήρα που εμπίπτουν στις
προβλεπόμενες με τις διατάξεις του ΓΚΠΔ αρμοδιότητες,
είναι η Αρχή Προστασίας Δεδομένων Προσωπικού Χαρακτήρα (www.dpa.gr).
Άρθρο 9
ΠΟΛΙΤΙΚΗ ΑΣΦΑΛΕΙΑΣ ΠΛΗΡΟΦΟΡΙΑΚΩΝ
ΣΥΣΤΗΜΑΤΩΝ ΜΕ ΣΤΟΧΕΥΣΗ ΣΤΟ ΠΕΔΙΟ
ΑΝΑΠΤΥΞΗΣ ΣΥΣΤΗΜΑΤΩΝ ΗΛΕΚΤΡΟΝΙΚΗΣ
ΜΑΘΗΣΗΣ
Η πολιτική ασφαλείας πληροφοριακών συστημάτων
στοχεύει στην ασφάλεια και προστασία των πληροφοριακών συστημάτων και δικτύων του Ιδρύματος, καθώς
και των πληροφοριών που τηρεί και ειδικότερα των συστημάτων ηλεκτρονικής μάθησης.
Το Πανεπιστήμιο Δυτικής Αττικής έχει καθιερώσει
μηχανισμούς για την επίτευξη των παραπάνω στόχων
και την ασφάλεια των πληροφοριακών συστημάτων και
διασφαλίζει ότι οι υπηρεσίες που παρέχει μπορούν να
χρησιμοποιηθούν με ασφάλεια.
Συγκεκριμένα:
- Έχει θεσπίσει κανόνες για την ασφάλεια των πληροφοριακών συστημάτων και εφαρμόζει μέτρα ασφάλειας
με βάση αυτούς τους κανόνες,
- εναρμονίζεται με νόμους και κανονισμούς που σχετίζονται με την ασφάλεια των πληροφοριακών συστη-
μάτων,
- αναθεωρεί τις πολιτικές και τις διαδικασίες ασφάλειας των πληροφοριακών συστημάτων σύμφωνα με τις
εξελίξεις στον τομέα της Κυβερνοασφάλειας,
- προσπαθεί να αποτρέψει την εμφάνιση περιστατικών
ασφάλειας πληροφοριακών συστημάτων. Σε περίπτωση
πραγματικού περιστατικού, λαμβάνει έγκαιρα μέτρα με
βάση τους κανόνες ώστε να αποτραπεί η επανάληψή του,
- παρέχει εκπαίδευση σχετικά με την ασφάλεια των
πληροφοριακών συστημάτων, έτσι ώστε το προσωπικό
να μπορεί να χειρίζεται κατάλληλα τα περιουσιακά στοιχεία του Ιδρύματος.
Ειδικότερα στα συστήματα ηλεκτρονικής μάθησης
λαμβάνονται τα ακόλουθα μέτρα:
1. Έλεγχος ταυτότητας
Επιβολή στους/στις χρήστες/στριες να ορίζουν μόνο
ισχυρούς κωδικούς πρόσβασης (συμπεριλαμβανομένων
ορισμένων κεφαλαίων γραμμάτων, τουλάχιστον ενός
αριθμού, ορισμένων ειδικών χαρακτήρων κ.λπ.). Οι κωδικοί πρόσβασης αποθηκεύονται σε κρυπτογραφημένη
μορφή. Η μετάδοση κωδικών πρόσβασης μέσω δικτύου
γίνεται αποκλειστικά με χρήση κρυπτογραφίας.
2. Έλεγχος πρόσβασης
Ο έλεγχος πρόσβασης πραγματοποιείται κατά τη διάρκεια του χρόνου ελέγχου ταυτότητας, όταν ο/η χρήστης/
στρια έχει όλα τα απαραίτητα δικαιώματα. Με αυτόν
τον τρόπο ο/η χρήστης/στρια θα εκτελεί στο σύστημα
μόνο τις επιτρεπόμενες λειτουργίες του/της. Τα δικαιώματα εκτέλεσης ορισμένων λειτουργιών εκχωρούνται
σε ορισμένους συγκεκριμένους ρόλους (διαχειριστής/
στρια, συντάκτης/τρια, εκπαιδευτής/τρια, φοιτητής/τρια,
εγγεγραμμένος/η χρήστης/στρια, μη εγγεγραμμένος/η
χρήστης/στρια, κ.λπ.). Τα μέλη του προσωπικού (ή άλλοι
χρήστες του συστήματος) έχουν συγκεκριμένους ρόλους, και ως εκ τούτου αποκτούν τα δικαιώματα για την
εκτέλεση συγκεκριμένων λειτουργιών του συστήματος.
Δεδομένου ότι οι χρήστες/στριες δεν έχουν τα δικαιώματα που τους έχουν εκχωρηθεί απευθείας, αλλά τα
αποκτούν μόνο μέσω του ρόλου (ή των ρόλων τους), η
διαχείριση των ατομικών δικαιωμάτων χρήστη γίνεται
απλώς θέμα ανάθεσης κατάλληλων ρόλων στον/στην
χρήστη. Επίσης υλοποιείται κεντρική διαχείριση λογαριασμών μέσω υπηρεσίας καταλόγου (directory service).
3. Προστασία από κατανεμημένες επιθέσεις άρνησης
υπηρεσιών
Η υποδομή έχει πλεονασμό σε πόρους που της επιτρέπουν να ανθίσταται σε επίθεση άρνησης παροχής
υπηρεσιών. Υλοποιούνται συστήματα παρακολούθησης
της διαθεσιμότητας των κρίσιμων υπηρεσιών σας, που
ανιχνεύουν επιθέσεις άρνησης παροχής υπηρεσιών και
στέλνουν ειδοποίηση σε πραγματικό χρόνο.
4. Ασφάλεια διαδικτυακών εφαρμογών
Ελέγχεται και φιλτράρεται η HTTP κίνηση προς την
Web εφαρμογή για γνωστούς τύπους επιθέσεων. Διασφαλίζεται ότι κάθε επικοινωνία του Web Server (με
browsers χρηστών, κλήσεις άλλων Web υπηρεσιών,
βάσεις δεδομένων, cloud κ.α.) υλοποιείται με κρυπτογράφηση της σύνδεσης με χρήση της πλέον πρόσφατης
έκδοσης του πρωτοκόλλου TLS (encryption in transit).
5. Προστασία των συστημάτων και πληροφοριών έναντι απώλειας
Λαμβάνονται αντίγραφα ασφαλείας από όλα τα συστήματα που εμπλέκονται στην ηλεκτρονική μάθηση
σε ημερήσια βάση (ή και συχνότερα), σε πολλαπλές τοποθεσίες, συνδυάζοντας με τον κατάλληλο τρόπο τις
διαθέσιμες τεχνολογίες. Τα ληφθέντα αντίγραφα ασφαλείας προστατεύονται με κρυπτογράφηση τόσο κατά
την αποθήκευση όσο και κατά τη μεταφορά τους. Αυτό
περιλαμβάνει και τα απομακρυσμένα αντίγραφα. Διενεργείτε έλεγχος ακεραιότητας των αντιγράφων και δοκιμή
επαναφοράς δεδομένων.
6. Διαμόρφωση λειτουργικών συστημάτων και εφαρμογών
Χρησιμοποιούνται μόνο υποστηριζόμενες και τελευταίες ενημερωμένες εκδόσεις των λειτουργικών συστη-
μάτων των εξυπηρετητών καθώς και των εφαρμογών
ηλεκτρονικής μάθησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Άρθρο 10
ΠΟΛΙΤΙΚΗ ΔΙΑΧΕΙΡΙΣΗΣ ΑΠΟΡΡΗΤΟΥ
ΠΛΗΡΟΦΟΡΙΩΝ ΚΑΙ ΚΥΒΕΡΝΟΑΣΦΑΛΕΙΑ
Μέτρα που λαμβάνονται για την πολιτική διαχείρισης
του απορρήτου των πληροφορίων και την Κυβερνοασφάλεια:
1. Ασφαλής διαμόρφωση εξοπλισμού και εφαρμογών:
Διενεργείται σε τακτική βάση ασφαλής διαμόρφωση
(secure configuration) σε σταθμούς εργασίας (desktops,
laptops), διακομιστές (servers), δικτυακές συσκευές
(routers, switches, ασύρματα access points, firewalls)
και εφαρμογές.
2. Περιορισμός χρήσης και εκτέλεσης προγραμμάτων
και υπηρεσιών:
Εφαρμόζεται η αρχή της ελάχιστης λειτουργικότητας
(least functionality) ρυθμίζοντας το σύνολο των συστημάτων έτσι ώστε να παρέχουν μόνο τις λειτουργίες και
υπηρεσίες που υποστηρίζουν την επιχειρησιακή αποστολή του Πανεπιστημίου.
3. Έλεγχος πρόσβασης:
Περιορίζεται η πρόσβαση στα πληροφοριακά συστήματα του Οργανισμού σε εξουσιοδοτημένους χρήστες
και διεργασίες με βάση τις αρχές των ελάχιστων προνομίων (least privilege) και της ανάγκης γνώσης (need-
to-know).
4. Αυθεντικοποίηση χρηστών:
Υλοποιούνται αυστηρά μέτρα και διαδικασίες για την
επιβεβαίωση της ταυτότητας κάθε χρήστη που επιθυμεί
πρόσβαση στο δίκτυο του Οργανισμού.
5. Ασφάλεια Δικτύων:
Υλοποιούνται τεχνολογίες και ρυθμίσεις ασφαλούς
αρχιτεκτονικής για την προστασία της δικτυακής υποδομής του Οργανισμού.
6. Προστασία από κακόβουλο λογισμικό:
Υλοποιούνται τεχνολογίες που ανιχνεύουν και εμποδίζουν την εγκατάσταση, εκτέλεση και μετάδοση κακό-
βουλου λογισμικού ή εντολών στις συσκευές και στο
δίκτυο του Οργανισμού.
7. Τήρηση και ανάλυση αρχείων καταγραφής συμβάντων (event logs):
Συλλέγονται, τηρούνται και αναλύονται τα αρχεία καταγραφής συμβάντων από το σύνολο του εξοπλισμού
για την έγκαιρη ανίχνευση και αντιμετώπιση περιστατικών κυβερνοεπίθεσης στα συστήματα του Οργανισμού.
8. Ασφάλεια διαδικτυακών εφαρμογών:
Διασφαλίζεται ότι εφαρμόζονται αρχές ασφάλειας
πληροφοριών καθ’ όλη τη διάρκεια του κύκλου ζωής
των διαδικτυακών εφαρμογών (σχεδιασμός, ανάπτυξη,
δοκιμές, παραγωγική λειτουργία, συντήρηση).
9. Χρήση κρυπτογραφίας:
Χρησιμοποιούνται εγκεκριμένοι κρυπταλγόριθμοι για
την αποτελεσματική προστασία των κρίσιμων πληροφοριών του Οργανισμού, τόσο κατά την αποθήκευση όσο
και κατά τη μετάδοσή τους.
10. Μέτρα φυσικής ασφάλειας εγκαταστάσεων:
Ελέγχεται η φυσική πρόσβαση στις εγκαταστάσεις
που φιλοξενούν τα συστήματα πληροφορικής του Οργανισμού και αντιμετωπίζονται με αποτελεσματικότητα
συμβάντα περιβαλλοντικών καταστροφών
11. Λήψη αντιγράφων ασφαλείας (backup):
Υλοποιούνται τεχνολογίες και διαδικασίες λήψης αντιγράφων ασφαλείας (backup) για την προστασία των συ-
στημάτων και πληροφοριών έναντι απώλειας.
Άρθρο 11
ΚΡΙΤΗΡΙΑ ΠΕΡΙΟΔΙΚΗΣ ΕΣΩΤΕΡΙΚΗΣ
ΑΞΙΟΛΟΓΗΣΗΣ ΕΞ ΑΠΟΣΤΑΣΕΩΣ
ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ
ΣΠΟΥΔΩΝ
Η εσωτερική αξιολόγηση όλων των Προγραμμάτων Π.Π.Σ. και Π.Μ.Σ. διεξάγεται υπό την εποπτεία της
ΜΟ.ΔΙ.Π. ΠΑ.Δ.Α. με βάση το Εσωτερικό Σύστημα Διασφάλισης Ποιότητας του Ιδρύματος, το οποίο έλαβε πι-
στοποίηση το Δεκέμβριο του 2020 (Έκθεση Εσωτερικού
Συστήματος Διασφάλισης Ποιότητας του Πανεπιστημίου
Δυτικής Αττικής, 23/2/2021).
Με βάση την έκθεση αυτή πραγματοποιούνται σχετικές παρεμβάσεις, ώστε να επιτευχθούν οι προσδιο-
ρισθέντες στόχοι, με τελικό αποτέλεσμα τη συνεχή
βελτίωσή των Π.Μ.Σ. Η εσωτερική αξιολόγηση των
εξ αποστάσεως Π.Μ.Σ. περιλαμβάνει την αξιολόγηση
της πρότασης πιστοποίησης, καθώς και του υλικού
τεκμηρίωσης σύμφωνα με τις απαιτήσεις του σχετικού
Προτύπου και τις διαδικασίες ποιότητας της ΜΟΔΙΠ
του ΠΑ.Δ.Α. Η εσωτερική αξιολόγηση των εξ αποστάσεως Π.Μ.Σ. στοχεύει επιπλέον στη διασφάλιση του
επιπέδου ποιότητας των εκπαιδευτικών υπηρεσιών
και στη δημιουργία ενός υποστηρικτικού και αποτελεσματικού μαθησιακού περιβάλλοντος για τους/ις
φοιτητές/ριες.
Τα στάδια της διαδικασίας εσωτερικής αξιολόγησης
για τα εξ αποστάσεως Π.Μ.Σ. είναι τα ακόλουθα:
Διαδικασία
Ποιοι
1. Ετήσιος Προγραμματισμός
– Καθορισμός Στόχων
Συντονιστική
Επιτροπή ΠΜΣ
2. Συμπλήρωση
ερωτηματολογίων
αποτίμησης μαθημάτων
χειμερινού εξαμήνου
Γραμματεία
ΠΜΣ – Διδακτικό
Προσωπικό
3. Επεξεργασία
ερωτηματολογίων και
Σύνταξη έκθεσης Εσωτερικής
αποτίμησης  χειμερινού
εξαμήνου
Συντονιστική
Επιτροπή ΠΜΣ
4. Δήλωση δεδομένων
ποιότητας στο ΟΠΕΣΠ
της ΕΘΑΕΕ
Γραμματεία ΠΜΣ
– Διευθυντής
ΠΜΣ
5. Συμπλήρωση
ερωτηματολογίων
αποτίμησης μαθημάτων
εαρινού εξαμήνου
Γραμματεία
ΠΜΣ – Διδακτικό
Προσωπικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
6. Επεξεργασία
ερωτηματολογίων και
Σύνταξη Έκθεσης Εσωτερικής
Αποτίμησης εαρινού εξαμήνου
7. Επεξεργασία Αποτίμηση
Δελτίων Μαθημάτων και
Εντύπων Ερευνητικής και
Διδακτικής Δραστηριότητας
και Δημιουργία Πινάκων
Στατιστικών και Ποιοτικών
Στοιχείων
Συντονιστική
Επιτροπή ΠΜΣ
8. Συγγραφή Έκθεσης
Εσωτερικής Αξιολόγησης (ΕΕΑ)
σε συνεργασία με ΟΜΕΑ του
Τμήματος …………….
9. Σύνταξη έκθεσης
ευρημάτων και καταλόγου
ενεργειών βελτίωσης
ΟΜΕΑ Τμήματος Συντονιστική
Επιτροπή ΠΜΣ
10. Αποστολή της ΕΕΑ στη
Συνέλευση του Τμήματος προς
έγκριση
Συντονιστική
Επιτροπή ΠΜΣ
11. Αποστολή της εγκριθείσας
ΕΕΑ στη  ΜΟΔΙΠ του ΠΑ.Δ.Α.
Συντονιστική
Επιτροπή ΠΜΣ
12. Παραλαβή από τη ΜΟΔΙΠ
εγγράφου ευρημάτων της
ΕΕΑ και προτεινόμενων
βελτιωτικών ενεργειών
ΜΟΔΙΠ Συντονιστική
Επιτροπή ΠΜΣ
13. Εφαρμογή του σχεδίου
δράσης για τις βελτιωτικές
κινήσεις
Συντονιστική
Επιτροπή ΠΜΣ
Κατά τη διαδικασία της εσωτερικής αξιολόγησης των
διδασκόντων από τους φοιτητές ανά μάθημα του εξ αποστάσεως Π.Μ.Σ. αξιολογούνται διάφοροι παράγοντες
που ομαδοποιούνται στους κάτωθι: 1) οι στόχοι και η
οργάνωση του μαθήματος, 2) η επάρκεια και ποιότητα
του εκπαιδευτικού υλικού, 3) οι απαιτήσεις/ο φόρτος του
μαθήματος και η διαφάνεια των κριτηρίων αξιολόγησης,
4) η διαδικασία της ανάθεσης και υποστήριξης εκπαιδευτικών εργασιών, 5) η απόδοση του διδακτικού προσωπι-
κού και 5) ο φόρτος εργασίας, πορείας και ολοκλήρωσης
των μεταπτυχιακών σπουδών με τη μεθοδολογία της εξ
αποστάσεως εκπαίδευσης.
Άρθρο 12
ΔΙΑΔΙΚΑΣΙΑ ΕΓΓΡΑΦΗΣ ΦΟΙΤΗΤΩΝ/ΤΡΙΩΝ ΣΤΟ
ΜΗΤΡΩΟ ΦΟΙΤΗΤΩΝ/ΤΡΙΩΝ
Η ακριβής διαδικασία εγγραφής φοιτητών στο μητρώο
αναφέρεται στον Κανονισμό Λειτουργίας των Προγραμμάτων Μεταπτυχιακών Σπουδών του Πανεπιστημίου Δυ-
τικής Αττικής, όπως αυτός ισχύει.
Άρθρο 13
ΕΞ ΑΠΟΣΤΑΣΕΩΣ ΕΞΕΤΑΣΗ ΚΑΙ ΑΞΙΟΛΟΓΗΣΗ
ΦΟΙΤΗΤΩΝ
Η αξιολόγηση των φοιτητών στο πλαίσιο των εξ αποστάσεως Μεταπτυχιακών Προγραμμάτων Σπουδών
(Π.Μ.Σ.) διενεργείται με γραπτές ή προφορικές εξετάσεις
που διενεργούνται δια ζώσης ή με γραπτές ή προφορικές
εξετάσεις που διενεργούνται με μεθόδους εξ αποστάσεως, καθώς και με εναλλακτικές μεθόδους, όπως η υποβο-
λή εργασιών, η διεξαγωγή πρακτικής δοκιμασίας. Με την
απόφαση ίδρυσης του Π.Μ.Σ. καθορίζονται οι πιθανές
μέθοδοι αξιολόγησης ανά εκπαιδευτική δραστηριότητα.
Στη περίπτωση που η αξιολόγηση πραγματοποιείται
με εξετάσεις (δια ζώσης ή εξ αποστάσεως), το Πανεπιστήμιο λαμβάνει τα κατάλληλα και αναγκαία μέτρα
ώστε να διασφαλίζεται η αξιοπιστία και το αδιάβλητο
της διαδικασίας. Ειδικώς, η γραπτή ή η προφορική εξ
αποστάσεως εξέταση δύναται να πραγματοποιηθεί
μέσω τεχνολογικής διαμεσολάβησης και αντίστοιχων
συστημάτων/εφαρμογών εξ αποστάσεως εξέτασης, που
διασφαλίζει την αυθεντικοποίηση του χρήστη, τη φυσική ταυτοποίησή του και την επιτήρηση της διαδικασίας
εξέτασης, όπου αυτή κρίνεται αναγκαία. Εάν απαιτείται
ειδικός τεχνολογικός εξοπλισμός για τη διαδικασία της
αξιολόγησης, αυτό θα πρέπει να ανακοινώνεται στην
προκήρυξη που εκδίδεται κατ’ έτος για την υποβολή
αιτήσεων των υποψηφίων που θέλουν να εγγραφούν
στο Π.Μ.Σ.
Η επεξεργασία των προσωπικών δεδομένων κατά
τη διαδικασία της εξ αποστάσεως εξέτασης πραγματοποιείται με τρόπο ώστε να επιτυγχάνεται το κατάλληλο
επίπεδο ασφάλειας έναντι κινδύνων, όπως τυχαία ή παράνομη καταστροφή, απώλεια, αλλοίωση, άνευ αδείας
κοινολόγηση ή προσπέλαση δεδομένων προσωπικού
χαρακτήρα που διαβιβάστηκαν, αποθηκεύτηκαν ή υποβλήθηκαν κατ’ άλλο τρόπο σε επεξεργασία. Το διδακτι-
κό προσωπικό, οι επιτηρητές/τριες και πρόσωπα που
παρέχουν τεχνική ή/και διοικητική υποστήριξη (όπως
ο/η διαχειριστής/τρια πλατφόρμας) δεσμεύονται από
υποχρεώσεις εμπιστευτικότητας. Η επιλογή της ηλεκτρονικής πλατφόρμας για την πραγματοποίηση της εξέτα-
σης με εξ αποστάσεως μεθόδους πραγματοποιείται με
κριτήριο την αξιοπιστία και την παροχή εγγυήσεων ως
προς την προστασία των προσωπικών δεδομένων.
Κατά τη λήξη της διαδικασίας αξιολόγησής τους, οι
φοιτητές ενημερώνονται για τη βαθμολογία τους δια
μέσω ανωνυμοποιημένης ανάρτησης των αποτελεσμάτων σε ειδικό πεδίο του ολοκληρωμένου συστήματος τη-
λεκπαίδευσης, σύμφωνα με το άρθρου 3 του παρόντος
κανονισμού, είτε με άλλο πρόσφορο ηλεκτρονικό μέσο.
Άρθρο 14
ΔΙΑΔΙΚΑΣΙΑ ΕΛΕΓΧΟΥ ΕΡΓΑΣΙΩΝ ΓΙΑ ΤΥΧΟΝ
ΛΟΓΟΚΛΟΠΗ ΜΕΣΩ ΑΞΙΟΠΙΣΤΩΝ ΕΦΑΡΜΟΓΩΝ
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του ΠΜΣ ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
φής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
ή της Επιτροπής Προγράμματος Σπουδών, για διαγραφή
του/της. Στις παραπάνω περιπτώσεις, η Συνέλευση του
Τμήματος ή η Επιτροπή Προγράμματος Σπουδών, μπορεί
να αποφασίσει τη διαγραφή του/της, αφού προηγουμένως του/της δοθεί η δυνατότητα να εκθέσει, προφορικώς
ή γραπτώς, τις απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται για αντιμετώπιση του
προβλήματος στη Συνέλευση του Τμήματος ή την Ε.Π.Σ.
Ως παραβάσεις θεωρούνται και τα παραπτώματα της
αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας
από μεταπτυχιακό/η φοιτητή/τρια κατά τη συγγραφή
εργασιών στο πλαίσιο των μαθημάτων ή την εκπόνηση
της διπλωματικής εργασίας.
Η Επιτροπή Ψηφιακής Διακυβέρνησης σημειώνει ότι
στο πλαίσιο υλοποίησης του στρατηγικού και επιχειρησιακού σχεδιασμού 2019-2023, το ΠΑ.Δ.Α. έδωσε ιδιαίτερη
έμφαση στην υλοποίηση των στόχων του ψηφιακού μετασχηματισμού, ενισχύοντας τις τεχνολογικές υποδομές
με κορωνίδα το AI Innovation Ηub και παρέχοντας στην
κοινότητά του πλήθος καινοτόμων ψηφιακών εργαλείων,
όπως οι Ηλεκτρονικές Πύλες Οικονομικών και Διοικητικών Υπηρεσιών (https://financial.services.uniwa.gr και
https://admin.services.uniwa.gr), το Ηλεκτρονικό Αιθουσολόγιο (https://classschedule.uniwa.gr), η Πλατφόρ-
μα Διαχείρισης Αιτημάτων προς την Τεχνική Υπηρεσία
(https://dtech.uniwa.gr) και το Ηλεκτρονικό Διαδραστικό
Κτηματολόγιο (http://campusplan.uniwa.gr).
Ταυτόχρονα το Πανεπιστήμιο, ανταποκρίθηκε με ταχύτητα και αποτελεσματικότητα στις προκλήσεις που
έθεσε η πανδημία, δημιουργώντας μία σημαντική παρακαταθήκη τόσο για τις εκπαιδευτικές όσο και για τις
διοικητικές διαδικασίες. Πιο συγκεκριμένα, ενισχύθηκε
η ιδρυματική υποδομή σε τεχνολογίες Πληροφορικής
και Επικοινωνιών (ΤΠΕ), αποτελούμενη από διακομιστές
και δικτυακό εξοπλισμό ικανό να υποστηρίξει τις ανάγκες του Πανεπιστημίου και των διοικητικών υπηρεσιών.
Ταυτόχρονα, εφαρμόστηκε ψηφιακός μετασχηματισμός
και πλήρης εφαρμογή της ηλεκτρονικής διακυβέρνησης
στο Ίδρυμα (καθολική χρήση ψηφιακής υπογραφής, ηλεκτρονική πύλη οικονομικών και διοικητικών υπηρεσι-
ών, συνεδριάσεις οργάνων, καταχώρηση προσωπικού,
αναβάθμιση λογισμικού ΕΛΚΕ, χρήση διαδικτυακών
εφαρμογών χρονοπρογραμματισμού χρήσης αιθουσών,
ηλεκτρονικό σύστημα αναφοράς βλαβών του εξοπλισμού, του φωτισμού ή οποιοδήποτε άλλου προβλήματος
στις υποδομές, λογισμικό ανίχνευσης λογοκλοπής, κ.λπ.).
Πλέον των ανωτέρω, το Πανεπιστήμιο προχώρησε στη
δημιουργία Ιδρυματικού Αποθετηρίου που συγκεντρώνει, τεκμηριώνει και προβάλλει την επιστημονική παρα-
γωγή του, επένδυσε σε ακαδημαϊκό λογισμικό καταπολέμησης της λογοκλοπής (λογισμικό Turnitin) καθώς και
σε εξειδικευμένα λογισμικά στατιστικής ανάλυσης και
επίλυσης επιστημονικών προβλημάτων (SPSS, Matlab/
Simulink, κ.λπ.).
Άρθρο 15
ΜΕΤΑΒΑΤΙΚΕΣ ΔΙΑΤΑΞΕΙΣ
Τα Προγράμματα Μεταπτυχιακών Σπουδών (Π.Μ.Σ.)
του Πανεπιστημίου Δυτικής Αττικής τα οποία είχαν ιδρυθεί ή είχαν εκκινήσει τη διαδικασία ίδρυσής τους πριν
από την έναρξη ισχύος του ν. 4957/2022 (Α’ 141), όπως
ισχύει και μέρος της εκπαιδευτικής τους διαδικασίας
οργανώνεται με μεθόδους εξ αποστάσεως εκπαίδευσης δυνάμει της παρ. 3 του άρθρου 30 του ν. 4485/2017
(Α’ 114), ως ίσχυσε, πριν από την κατάργησή της, συνεχίζουν και λειτουργούν σύμφωνα με την παρ. 1 του άρ-
θρου 455 του ν. 4957/2022 και τον Εσωτερικό Κανονισμό Λειτουργίας τους. Απαραίτητη προϋπόθεση για τη
συνέχιση της λειτουργίας τους μετά από την 31.12.2024
είναι η προσαρμογή τους στις διατάξεις της παρούσας
και η πιστοποίησή τους από την Εθνική Αρχή Ανώτατης
Εκπαίδευσης (ΕΘ.Α.Α.Ε.)
Οποιοδήποτε θέμα προκύψει που δεν καλύπτεται
από τη σχετική νομοθεσία ή τον παρόντα Κανονισμό ή
Κανονισμό Λειτουργίας των Προγραμμάτων Μεταπτυχιακών Σπουδών του Πανεπιστημίου Δυτικής Αττικής,
όπως αυτός ισχύει, θα αντιμετωπιστεί με αποφάσεις των
αρμοδίων οργάνων και όπου απαιτείται με τροποποίηση
του Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 13 Φεβρουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 786/24.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200786.pdf | Tokens: 101435]